title: Ripsitähystäjät

text: Ripsitähystäjiin kuuluu noin 41 lajia yhdeksässä suvussa, esimerkiksi rusoripsitähystäjä ("Dactyloscopus pectoralis"). Ulkonäöltään ripsitähystäjät ovat pitkulaisia kaloja ja muistuttavat paljon kookkaampia taivaantähystäjiä ("Uranoscopidae"). Eräs laji voi saavuttaa 15–17 cm:n pituuden, mutta yleensä ne jäävät pienemmiksi, alle 6 cm pitkiksi. Silmät sijatsevat lajeilla päälaella ja ovat liikuteltavissa. Suu on vino ja suuntautunut ylöspäin. Rintaevät ovat kaloilla kookkaat, ja pitkä selkäevä voi olla yhtenäinen tai jakautunut kahteen osaan. Ripsitähystäjäjien ainutlaatuinen piirre viuhkaeväisten kalojen joukossa on niiden hengitystapa. Kalojen suussa ja kiduskansissa on ripsimäisiä tai sormimaisia ulokkeita, joiden tehtävänä on estää hiekan pääsy kiduksiin. Väriltään ripsitähystäjät ovat yleensä ruskehtavia.


title: Ripsitähystäjät

text: Ripsitähystäjiä tavataan trooppisista ja subtrooppisista vesistä Atlantin rannikolta Yhdysvalloista Brasilian ja Tyynenemren rannikolta yhdysvalloita Chileen. Ne elävät yleensä lähellä rantaa matalissa vesissä alle 15 metrin syvyydessä, mutta "Gillellus semicinctus"-lajia on tavattu lähes 140 metrin syvyydestä. Ripsitähystäjät viettävät piilottelevaa elämää kaivautuneena hiekkaan, niin että vain silmät näkyvät. Osa lajeista suosii kivikkoisia alueita tai koralliriuttoja, ja jotkut elävät myös murtovedessä. Niiden ravintoa ovat pienet kalat ja selkärangattomat eläimet, joita ripsitähystäjät vaanivat kaivautneena pohjaan. Kalojen lisääntymisestä ei tiedetä paljoa, mutta koiraat vartioivat munia pitämällä niitä palloina rintaevissään.


title: Kiss Tour

text: Kiss tour oli Kiss-yhtyeen toinen kiertue. Kiertue promotoi yhtyeen vuonna 1974 julkaistua "Kiss"-albumia. Kiertue soitettiin 26. tammikuuta – 4. syyskuuta 1974. Kiss soitti kiertueen aikana 73 keikkaa. Kiertue sisälsi konsertteja Yhdysvalloissa ja Kanadassa.Lisäksi keikoilla soitettiin myös kappaleita ”Acrobat” (pidempi versio kappaleesta ”Love Theme From KISS”) ja ”Kissin’ Time”.


title: 9969 Braille

text: 9969 Braille on pikkuplaneetta, joka kuuluu Marsin radan leikkaaja-asteroideihin. Sen löysivät E. F. Helin ja K. J. Lawrence vuonna 1992. Pikkuplaneetta sai nimensä Louis Braillen mukaan, joka kehitti sokeille kirjoitusjärjestelmän. Ennen kuin tämä asteroidi sai nimensä se tunnettiin tunnuksella 1992 KD. Pikkuplaneetta Braillen mitat ovat 2,1 x 1,0 x 1,0 kilometriä ja sen pyörähdysaika eli vuorokauden pituus sen pinnalla on noin 226,4 tuntia. NASA:n Deep Space 1 -luotain lensi asteroidin ohi 29. heinäkuuta 1999.


title: Ikaromenippos

text: Ikaromenippos eli Ilmamatka (; ) on Lukianoksen kirjoittama satiiri filosofien luonnonfilosofisista mielipiteistä.


title: Ikaromenippos

text: Teoksen päähenkilö on kyynikkofilosofi Menippos, joka edustaa teoksessa Lukianosta itseään samalla tavalla kuin eräissä muissa tämän kirjoittamissa teoksissa. Teos on suureksi osaksi dialogimuotoinen, ja siinä Menippos keskustelee nimettömäksi jäävän ystävän kanssa. Menippos katsoo, että luonnonfilosofit ovat esittäneet täysin ristiriitaisia kuvauksia kaikkeuden toiminnasta ja jumalten roolista siinä. Siksi hän haluaa tutustua siihen, millainen komento taivaassa todella on, ja järjestää siksi itselleen siivet lentääkseen sinne ja perehtyäkseen asiaan. Teoksen nimi viittaa Menippoksen lisäksi kreikkalaisen mytologian ilmamatkastaan tunnettuun Ikarokseen.


title: Ikaromenippos

text: Menippos lentää ensin Kuuhun ja tapaa siellä filosofi Empedokleen. Tämän avulla Menippos kykenee katsomaan alas Maahan ja näkemään kaikki ihmisten pahat teot; erityisesti häntä huvittavat eri koulukuntia edustavien filosofien suorittamat rötöstelyt. Samalla Kuutar pyytää Menipposta viemään ylijumala Zeukselle pyynnön, että filosofit lakkaisivat spekuloimasta hänen asioillaan.


title: Ikaromenippos

text: Lopulta Menippos päätyy jumalten asuinsijoille. Zeus lupaa ottaa hänen asiansa käsiteltäväksi. Zeustakin itse asiassa kiinnostaa kysellä Menippokselta maan asioista, kuten Zeuksen kuuluisan patsaan veistäneen Feidiaan suvun kuulumisista. Odotusaikana Menippos saa tutustua muun muassa paikkaan, jossa Zeus ottaa vastaan ihmisten keskenään ristiriitaisia rukouspyyntöjä, vannottuja valoja ja uhrisavuja, sekä säätää maailman sään. Menippos pääsee myös nauttimaan ambrosiaa ja nektaria.


title: Ikaromenippos

text: Lopulta Menippoksen ja Kuuttaren filosofeja koskeva asia otetaan käsittelyyn. Zeus toteaa filosofit laiskoiksi, kunnianhaluisiksi, kiukkuisiksi, toheloiksi, sivistymättömiksi sekä hyödyttömiksi yhteisölle. Kaikki jumalat ovat samaa mieltä siitä, että Zeuksen tulisi iskeä kaikkia filosofeja salamoillaan ja syöstä heidät Tartarokseen. Zeus lupaa tehdä tämän seuraavana keväänä. Menippokselta otetaan siivet pois, ettei hän toiste pääse taivaaseen; hänet lasketaan alas maahan, missä hän aikoo heti kertoa hyvät uutiset kaikille filosofeille.


title: Ikaromenippos

text: Ernst Lampén on suomentanut teoksen lyhennellen (Otava 1924).


title: Isänmaan ylistys

text: Isänmaan ylistys (; ) on Lukianoksen kirjoittama lyhyt teos, joka nimensä mukaisesti ylistää isänmaata (tai synnyinkaupunkia).


title: Isänmaan ylistys

text: Lukianoksen kirjoitus on muodoltaan puhe. Lukianos on saattanut esittää sen käydessään kotikaupungissaan Samosatassa, jolloin hänen yleisönään olisi ollut kaupungin helleniläistyneitä syyrialaisia.


title: Isänmaan ylistys

text: Lukianoksen mukaan ihmiselle mikään ei ole suloisempaa, kunniakkaampaa tai pyhempää kuin hänen isänmaansa. Ihmiset kyllä ihailevat suuria ja komeita kaupunkeja, mutta kotikaupunkiaan he aina rakastavat, olipa se kuinka pieni ja mitätön tahansa. Lukianos vertaa tätä rakkautta isän rakastamiseen: jalomielinen nuori ei koskaan rakasta ketään ihmistä enemmän kuin isäänsä. Myös jumalat rakastavat omia synnyinkaupunkejaan.


title: Isänmaan ylistys

text: Isänmaan rakkaus näkyy kaikessa ihmisen elämän varrella. Ihmiset opiskelevat ollakseen hyödyksi synnyinkaupungilleen. He eivät vieraissa maissa asuessaankaan koskaan unohda isänmaataan, ja mitä enemmän mainetta joku on vierailla mailla saanut, sitä enemmän hän kaipaa isänmaahansa saadakseen nauttia maineestaan juuri siellä. Mitä vanhempi ihminen on, sitä enemmän hän kaipaa isänmaahansa saadakseen kuolla siellä ja tullakseen sinne haudatuksi.


title: Isänmaan ylistys

text: Se, että kotimaa on kaikille ihmisille rakas, näkyy myös lainkäytössä: maastakarkotus on raskain rangaistus. Myös sodassa,


title: Isänmaan ylistys

text: Ernst Lampén on suomentanut teoksen (Otava 1924).


title: Uni eli Kukko

text: Uni eli Kukko (; ) on Lukianoksen (n. 125 – n. 180) kirjoittama satiiri.


title: Uni eli Kukko

text: Lukianos eli ja kirjoitti 100-luvulla. Hänet tunnetaan ennen kaikkea satiireistaan, jossa hän käsitteli usein muun muassa ihmisten tekopyhyyttä, tai kuten tässä teoksessa, rikkaiden rahanhimoa ja sen turhuutta.


title: Uni eli Kukko

text: Teos on suomennettu kahdesti. Ernst Lampén on suomensi sen lyhennellen nimellä "Kukko eli Mikylloksen uni" (Otava 1924). Aapo Junkolan suomennos (1996) on kokonainen.


title: Uni eli Kukko

text: Lukianoksen teos on muodoltaan dialogi, jossa keskustelevat Mikyllos sekä hänen kukkonsa. Mikyllos on köyhä suutari, joka haaveilee rikkauksista. Kerran hänen kukkonsa herättää hänet kieunnallaan juuri silloin, kun hän on näkemässä unta suuresta perinnöstä. Tämän vuoksi Mikyllos on vihainen kukolleen. Kukko kuitenkin ryhtyy puhumaan. Käy ilmi, että tämä olikin todellisuudessa sielunvaelluskierrossa oleva ihminen. Kukko oli ollut aiemmin muun muassa Pythagoras, Aspasia, Krates, kuningas, kerjäläinen, persialainen satraappi, hevonen ja naakka.


title: Uni eli Kukko

text: Kukko puhuu Mikyllokselle sen puolesta, että tämä on paljon onnellisempi köyhänä kuin rikkaana. Esimerkiksi sodassa Mikyllos voi vain luikkia pakoon, eikä hänellä jää mitään omaisuutta vihollisen hävitettäväksi; rikkaat taas joutuvat paitsi tuskailemaan omaisuuttaan, myös taistelemaan eturivissä sotapäälliköinä tai ratsumiehinä. Rauhan aikana Mikyllos voi puolestaan rauhassa pilkata rikkaita kansankokouksessa ja pitää heitä pelon vallassa, niin että he joutuvat kaikin keinoin kalastelemaan hänen suosiotaan. Köyhät ovat myös terveempiä kuin rikkaat vetelykset. Kukko kertoo myös itse kuninkaana ollessaan olleensa onnettomampi kuin koskaan.


title: Uni eli Kukko

text: Kukko ei kuitenkaan saa Mikyllosta uskomaan itseään, vaan tämä haaveilee edelleen rikkauksista. Niinpä kukko, joka on saanut Hermeeltä kyvyn muuttaa joku tarvittaessa näkymättömäksi, vie Mikylloksen katsomaan salaa tämän kadehtimien rikastuneiden elämää. Käy ilmi, että rikkaat joutuvat elämään jatkuvan pelon ja epäilyksen vallassa tai muutoin rahanhimonsa kourissa tietämättä, että saattavat kuolla milloin tahansa ja muuttua hyttyseksi tai kärpäseksi.


title: Australialainen jalkapallo kesäolympialaisissa 1956

text: Australialainen jalkapallo oli näytöslajina vuoden 1956 kesäolympialaisissa Melbournessa, Australiassa. Sääntöjen mukaan järjestäjän piti valita kaksi lajia näytöslajiksi, joista toisen piti olla kotimainen ja toinen ulkomainen. Australialainen jalkapallo oli kotimainen ja baseball ulkomaalainen.


text: Otteluita näytöslajissa oli vain yksi. Se pelattiin Main Stadiumilla perjantaina 7. joulukuuta. Peli alkoi 16.10 paikallista aikaa. Victorian Amateur Football Association pelasi Victorian Football Leaguesta ja Victorian Football Associationista muodostettua joukkuetta vastaan.


title: Aimo Saxelin

text: Aimo Saxelin (s. 26. tammikuuta 1940 Kymi) on suomalainen laulaja joka osallistui viiteen laulukilpailuun voittaen ne kaikki. Niistä merkittävin on iskelmälaulun Suomen mestaruus vuonna 1961.


title: Moottoriveneily kesäolympialaisissa 1908

text: Vuoden 1908 kesäolympialaisten moottoriveneily järjestettiin 28. – 29. elokuuta 1908 Southamptonissa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Tapahtumia oli kolme.


title: Laajeneva Maa

text: Laajeneva Maa on hypoteesi, jonka mukaan mannerliikunnot selittyvät maapallon säteen kasvamisella aikojen kuluessa. Sen mukaan laajenemisen puolesta puhuvat kaikkien mannerten sopiminen kiinni toisiinsa nykyistä pienemmän kokoisella maapallolla sekä valtamerten keskiselänteet, joiden kaikkien kohdalla syntyy uutta merenpohjaa. Hypoteesilla on yhä puolestapuhujansa, mutta 1960-luvun lopulta lähtien tiedeyhteisön konsensus on ollut laattatektoniikan kannalla.


title: Laajeneva Maa

text: Charles Darwin esitti maapallon laajentumisen selittävän maankohoamisen Etelä-Amerikassa, joskin hän myöhemmin kumosi ideansa. 1800-luvun lopulla Roberto Mantovani julkaisi hypoteesin, jonka mukaan alun perin mantereet peittivät nykyistä pienemmän Maan koko pinnan, kunnes lämpölaajenemisen seurauksena ne ajautuivat erilleen toisistaan. Australialainen geologi S. Warren Carey esitti 1950- ja 1960-luvuilla ennen laattatektoniikan kehittymistä ajatuksia laajenemisen puolesta, jotka ovat edelleen saaneet jonkin verran kannatusta.


title: Laajeneva Maa

text: Tiedeyhteisön mukaan toistaiseksi mannerliikunnoista saadut todisteet tukevat laattatektoniikkaa ja ovat laajenemishypoteesin vastaisia. NASA:n suorittamat mittaukset ovat osoittaneet, että maapallon säde ei kasva eikä pienene ainakaan nopeammin kuin 0,1 millimetriä vuodessa. Tutkimalla Maan pyörimistä ja hitausmomenttia prekambrisella ajalla on voitu todeta, ettei Maan läpimitta ole merkittävästi muuttunut viimeiseen 620 miljoonaan vuoteen. Ei ole myöskään näyttöä sellaisen prosessin olemassaolosta, joka voisi aiheuttaa laajenemisen. Laajenemishypoteesin mukaan laattatektoniikan vaatimia alityöntövyöhykkeitä ei olisi olemassa; kuitenkin vyöhykkeiden olemassaolosta on saatu todisteita.


title: Jugoslavian ykkösliiga

text: Jugoslavian ykkösliiga (serbokroaatiksi "Prva Liga", "Пpвa Лигa") oli Jugoslavian kuningaskunnan ja Jugoslavian sosialistisen liittotasavallan jalkapallon korkein sarjataso.


title: Jugoslavian ykkösliiga

text: Kilpailua pelattiin vuosina 1923–1940 ja 1945–1992. Sen järjesti Jugoslavian jalkapalloliitto.


title: Jugoslavian ykkösliiga

text: Kilpailun menestynein seura oli serbialainen Belgradin Punainen tähti. Se voitti myös viimeisen mestaruuden. Vuonna 1991 Punainen tähti voitti Euroopan cupin ja Intercontinental Cupin. Se oli toinen ensin mainitun ja ensimmäinen toisena mainitun kilpailun voittanut itäeurooppalainen seura.


title: Jugoslavian ykkösliiga

text: Muita menestyneitä seuroja sosialistisen liittotasavallan aikana olivat serbialainen Partizan Belgrad sekä kroatialaiset Hajduk Split ja Dinamo Zagreb. Kuningaskunnan aikana menestyneimmät seurat olivat serbialainen BSK Beograd ja kroatialainen Građanski Zagreb.


title: Hotter Than Hell Tour

text: Hotter Than Hell Tour oli Kiss-yhtyeen kolmas kiertue. Kiertue promotoi yhtyeen vuonna 1974 julkaistua "Hotter Than Hell" -albumia. Kiertue soitettiin 17. lokakuuta 1974 – 22. helmikuuta 1975. Kiss soitti kiertueen aikana 55 keikkaa. Kiertue soitettiin edellisen tapaan Yhdysvalloissa ja Kanadassa.Lisäksi keikoilla soitettiin ”Cold Gin” ja ”Let Me Go, Rock ’n’ Roll”.


title: Jan-Michael Gambill

text: Jan-Michael Charles Gambill (s. 3. kesäkuuta 1977 Spokane, Washington) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 14 kesäkuussa 2001 ja nelinpelissä sijalla 23 marraskuussa 2002. Urallaan hän on voittanut kolme ATP-turnausta kaksinpelissä ja viisi turnausta nelinpelissä.


title: Jan-Michael Gambill

text: Vuosi 1998 oli Gambillin läpimurtokausi, kun hän nousi kauden aikana maailmanlistan sijalta 227 sijalle 38. Grand Slam -turnauksissa Gambill on päässyt parhaimmillaan puolivälieriin Wimbledonissa 2000. Ensimmäisellä kierroksella hän voitti maailmanlistan sijalla seitsemän olleen Lleyton Hewittin. Neljännellä kierroksella hän voitti maailmanlistan kahdeksannen, Thomas Enqvistin, kunnes hävisi puolivälierässä maailmanlistan kolmoselle, Pete Samprasille.


title: Hackneyed

text: Hackneyed on saksalainen death metal -yhtye.


title: Jon Echaide

text: Jon Echaide Sola (s. 5. tammikuuta 1988 Barañáin, Navarra, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa Osasunaa.


title: Jon Echaide

text: Echaide on Osasunan kasvatti. Hän debytoi seuran edustusjoukkueessa 28. helmikuuta 2007 Copa del Reyn ottelussa Getafea vastaan ja Primera Divisiónissa 11. marraskuuta 2007 ottelussa Recreativoa vastaan, mutta pelasi vuoteen 2009 asti pääasiassa seuran B-joukkueessa kolmanneksi korkeimmalla sarjatasolla Segunda División B:ssä. Kauden 2009–2010 alkupuoliskon ja kauden 2010–2011 kokonaisuudessaan hän pelasi lainalla Segunda Divisiónin Huescassa.


title: Jon Echaide

text: Echaide on pelannut myös Espanjan nuorisomaajoukkueissa. Hän kuului alle 19-vuotiaiden Euroopan-mestaruuden vuonna 2007 voittaneeseen joukkueeseen.


title: Toivo Lehto

text: Toivo Urho Lehto (ent. "Lintunen", 2. tammikuuta 1891 Jyväskylä – 15. lokakuuta 1968 Helsinki) oli suomalainen sosialidemokraattien poliitikko ja kansanedustaja 5. syyskuuta 1922 – 31. heinäkuuta 1929 Vaasan läänin itäisestä vaalipiiristä. Hän oli myös Jyväskylän kaupunginvaltuuston jäsen. Vuoden 1925 presidentinvaalissa Lehto oli valitsijamiehenä.


title: Toivo Lehto

text: Lehto kävi kansakoulun ja työskenteli vuosina 1905–1911 lehtipoikana, latojana ja taittajana. Hän valmistui latojaksi vuonna 1910 ja työskenteli Sorrettu Voima -lehden konelatojana Jyväskylässä 1911–1913 ja Gummeruksen kirjapainon konelatojana 1913–1918.


title: Toivo Lehto

text: Vuosina 1918–1919 Lehto oli vankilassa poliittisista syistä. Vapauduttuaan hän toimi Työn Voiman päätoimittajana Jyväskylässä vuodet 1919–1928, ja myöhemmin Suomen Sosialidemokraatin konelatojana vuodesta 1937.


title: Italian karabinieerit

text: Italian karabinieerit () muodostavat Italian puolisotilaallisen santarmilaitoksen, joka muodostaa oman puolustushaaransa asevoimien sisällä. Muut puolustushaarat ovat maavoimat, merivoimat ja ilmavoimat. Ennen vuotta 2000 karabinieerit muodostivat Italian maavoimien ensimmäisen armeijakunnan.


title: Italian karabinieerit

text: Karabinieerit luotiin Savoijin kuninkaan Vittorio Emanuele I:n käskyllä poliisivoimiksi Sardinian kuningaskunnalle 13. heinäkuuta 1814. Ennen tätä poliisin tehtävät oli hoitanut vapaaehtoisista koostuva, vuonna 1726 perustettu "Dragoni di Sardegna" (”Sardinian rakuunat”). Ranskalaisten vallattua Torinon 1700-luvun lopulla ja luovutettua sen myöhemmin Piedmontin kuningaskunnalle, kuninkaalliset karabinieerit luotiin osaksi tuolloin vuonna 1814.


title: Italian karabinieerit

text: Karabinieerit jaettiin divisioonittain siten, että aina yksi divisioona tuli kutakin provinssia kohden. Divisioonat taas jakaantuivat komppanioihin, jotka taas jakaantuivat joukkueisiin, joita komensi ja hallinnoi koko maan kattavat väestöön suoraan yhteydessä olevat paikalliset poliisiasemat.


title: Italian karabinieerit

text: Vuonna 1868 muodostettiin ratsukarabinieereista "Corazzieri"-divisioona hallitsijan saattueeksi ja vuodesta 1946 lähtien tasavallan presidentin. Italian yhdistymisen myötä divisioonien määrä lisääntyi, ja 24. tammikuuta 1861 "Carabinieri" nimitettiin Italian armeijan ”ensimmäiseksi joukoksi”.


title: Italian karabinieerit

text: Pääministeri Benito Mussolinin (1922–1943) fasistihallinnon aikana karabinieerit kunnostautuivat poliisivoimien osana opposition tukahduttamistoimissa. Samoihin aikoihin Afrikan italialaisen poliisin osana (pääasiassa 1930-lopulla) he ottivat osaa julmuuksiin Italian Itä-Afrikassa Abessinian sodan aikana. Toisen maailmansodan aikana he toimivat sotilaspoliisina ja partisaanien vastaisessa työssä miehitetyssä Jugoslaviassa.


title: Italian karabinieerit

text: Kun fasistineuvosto erotti Mussolinin pääministerin paikalta 25. huhtikuuta 1943, karabinieerit pidättivät hänet hänen lähdettyään Villa Adan kuninkaallisesta residenssistä ja veivät hänet Campo Imperatoreen kotiarestiin. Italian ja liittoutuneiden välisen tulitauon jälkeen 3. syyskuuta 1943 ja maan jakauduttua kahtia Italian sosiaaliseen tasavaltaan ja Italian kuningaskuntaan myös karabinieerit jakautuivat. Etelä-Italian Bariin muodostettiin karabinieerien päämaja. Karabinieerit liitettiin Italian vapautusjoukkoihin, jotka taistelivat liittoutuneiden rinnalla. Pohjois-Italiassa fasistihallitus muodosti karabinieereista, mustapaidoista ja sotilashenkilöstöstä ”mustia prikaateja”, jotka toimivat partisaanien vastaisissa operaatioissa. Huolimatta prikaati-nimityksestä joukot olivat lähinnä sotilaskomppanian kokoisia, ja yhteenlaskettuna näiden 49 prikaatin jäsenmäärät eivät ylittäneet 12 000 miehen vahvuutta.


title: Italian karabinieerit

text: Saksalaiset eivät luottaneet karabinieereihin ja lakkauttivat kaikki yksiköt akselivaltojen kontrolloimalla alueella 7. lokakuuta 1943. Saksalaiset joukot alkoivat pidättää karabinieereja ja siirtää heitä pakkotyöhön Saksaan. Tämän myötä suuria määriä karabinieereja liittyi Italian vastarintaliikkeeseen. Sodan päätyttyä laskettiin vähintään 2 735 karabinieerein kaatuneen ja 6 500 haavoittuneen niistä noin 14 000:sta, jotka liittyivät vastarintaliikkeen puolelle Keski- ja Pohjois-Italiassa. Jugoslavian karabinieerit muodostivat partisaaneihin kuuluvan Garibaldi-divisioonan, joka taisteli jugoslavialaisten partisaanien rinnalla Wehrmachtia ja Ustašaa vastaan. Tämä pataljoona menetti yli 80 prosenttia miehistään taisteluissa ja palkittiin "Medaglia d’Argento al Valore Militare" -ansiomitalilla muistona kaatuneille.


title: Italian karabinieerit

text: 1960-luvulta lähtien karabinieerit muistetaan erityisesti toimistaan punaisten prikaatien vasemmistoterrorismia ja mafiaa vastaan. Legendaariseksi hahmoksi Italian lähihistoriassa nousi kenraalimajuri Carlo Alberto dalla Chiesa, joka johti Palermon karabinieereja toimien Sisilian mafiaa vastaan vuosina 1966–1973. Vuosina 1974–1979 hän taisteli ankarasti perustamansa terrorisminvastaisen erikoisyksikön johdossa Punaisia prikaateja vastaan. Toimissa pidätettiin ja surmattiin Punaisten prikaatien johtajia. Vuonna 1981 hänestä tuli karabinieerien apulaiskomentaja ("Vice Comandante Generale dell’Arma"). Vuonna 1982 hänet määrättiin Palermon prefektiksi taistelemaan Totò Riinan johtamaa Cosa Nostraa vastaan. Mafia murhasi hänet vaimoineen sadan päivän virassaolon jälkeen.


title: Italian karabinieerit

text: Karabinieerien status korotettiin armeijakunnasta asevoimien puolustushaaran asemaan 31. maaliskuuta 2000.


title: Italian karabinieerit

text: Karabinieerit ovat nykyään ylpeitä toisen maailmansodan aikaisen alikersantin Salvo D’Acquiston muistosta. Saksalaiset teloittivat D’Acquiston Palidorossa lähellä Roomaa. Kun siviilejä uhkasi teloittaminen saksalaissotilaan surmaamisen kostona, tuo alikersantti otti syyt niskoilleen, joutui itse teloitetuksi ja samalla pelasti siviilien hengen.


title: Italian karabinieerit

text: Viime vuosina karabinieerit ovat toimineet rauhanturvatehtävissä Kosovossa, Afganistanissa ja Irakissa. Vuonna 2003 kaksitoista karabinieeria kuoli pommi-iskussa tukikohdassaan Nasiriyahissa Etelä-Irakissa.


title: Kalle Palosen harmonikkamusiikkia

text: Kalle Palosen harmonikkamusiikkia on suomalaisen Kalle Palosen kokoelma-albumi vuodelta 2011.


title: Racquets kesäolympialaisissa 1908

text: Vuoden 1908 kesäolympialaisten racquets järjestettiin 27. huhtikuuta 1908 Queen's Clubilla, Länsi-Kensingtonissa, Lontoossa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta, kun laji oli mukana olympialaisten ohjelmassa. Mukana oli seitsemän osanottajaa.


title: Racquets kesäolympialaisissa 1908

text: Racquets on squashin sukulaislaji, ja se on Britteinsaarten ulkopuolella tuntematon laji. Raquetsissa järjestettiin kaksi tapahtumaa vuoden 1908 olympialaisissa ja kaikki osanottajat olivat Iso-Britannian urheilijoita. Kumpikin tapahtuma oli vain miehille.


title: Väinö Lehtola

text: Väinö Viljo Lehtola (e. "Lindholm" 30. tammikuuta 1883 Tampere – 17. marraskuuta 1942 Ruovesi) oli kansanedustaja ja kanttori-urkuri. Hänet valittiin eduskuntaan Hämeen läänin pohjoinen vaalipiiristä Sosialidemokraattisesta Puolueesta, ja hän oli kansanedustajana 1. huhtikuuta 1919 – 4. syyskuuta 1922 välisen ajan.


title: Väinö Lehtola

text: Lehtola kävi kansakoulun ja valmistui kanttori-urkuriksi 1907. Myöhemmin hän jatkoi täydennysopintoja kolme vuotta Helsingin musiikkiopistossa. Lehtola työskenteli Turun lukkari-urkurikoulun väliaikaisena opettajana vuoteen 1911 ja Ruoveden kanttori-urkurina 1911-1942. Hän piti yhdessä puolisonsa Ida o.s. Niemisen kanssa konsertteja eri puolilla maata.


title: Etelä-Somero

text: Etelä-Somero voi tarkoittaa seuraavia:


title: Etelä-Somero

text: Nykyaikaisissa yhteyksissä nimitys Etelä-Somero esiintyy Someron Terttilän kyläkeskuksen vaikutusalueella toimineiden organisaatioiden ja liikeyritysten nimissä kyläkeskuksen vaikutusalueen synonyymina. Terttilän kylän ohella Etelä-Someroon tässä merkityksessä liittyvät myös viereinen Lautelan kylä ja Uuden-Kaskiston kulmakunta.


title: Etelä-Somero

text: Nimeä Etelä-Somero käyttää nykyään toimivista järjestöistä ainakin alueen kylätoiminnasta vastaava Etelä-Someron maamiesseura. Aiemmin alueella on toiminut vuosina 1929-1973 Etelä-Someron osuusmeijeri ja 1900-luvun loppuvuosikymmeniin asti Etelä-Someron Osuuspankki. Lisäksi nimeä ovat käyttäneet ainakin alueella toimineet puolueiden paikallisyhdistykset ja paikallinen metsästysseura.


title: Etelä-Somero

text: Paikallishistoriallisissa yhteyksissä oppisyntyisenä käsitteenä joskus käytetty nimitys Etelä-Somero tarkoittaa laajempaa aluetta. Nykyisen Etelä-Someron eli aiemman Terttilän kyläkeskuksen vaikutusalueen ohella siihen kuuluvat nykyään usein Lounais-Somerona tunnettu Someron Häntälän kyläkeskuksen vaikutusalue, jolla toimii 2000-luvulla Lounais-Someron kyläyhdistys, sekä toisaalta entiseen Somerniemen kuntaan kuulunut aiemman Kaskiston kyläkeskuksen vaikutusalue, jossa toimii 2000-luvulla Kaskiston kyläyhdistys.


title: Etelä-Somero

text: Näin määriteltynä Etelä-Somerolla tarkoitetaan sitä osaa Someron kirkkopitäjää, joka vuonna 1492 liitettiin Uskelan seurakunnasta osaksi Someron seurakuntaa. Nimitys paikallishistoriallisessa merkityksessään on historiankirjoituksen tarpeita varten annettu eikä se ole esiintynyt aikalaiskäytössä.


title: Etelä-Somero

text: Alue käsitti seuraavia nykyisen Someron ja entisen Somerniemen kunnan kyliä vastanneen alueen siihenastisen Uskelan kirkkopitäjän pohjoisosista:Aluemuodostukseltaan alue ei ole yhtenäinen vaan koostuu kahdesta osasta: Uskelanjoen sivujoen Rekijoen ja sen latvahaarojen varteen jäävistä läntisistä kylistä (Talvisilta, Häntälä, Syvänoja, Kerkola) sekä Uskelanjoen sivujoen Terttilänjoen ja sen latvahaarojen varsille jäävistä itäisistä kylistä (Lautela, Terttilä, Kaskisto, Suojoki, Mäyrämäki). Näitä erottavat toisistaan vuonna 1492 osaksi Uskelaa jäänen Kiikalan Hirvelän kylän takamaat, jotka ulottuvat pohjoisessa lähelle Someron kirkkoa.


title: Etelä-Somero

text: Someron kirkkopitäjän vanhinta, koko ajan Hämeen linnalääniin ja myöhemmin Uudenmaan ja Hämeen lääniin ja Hämeen lääniin kuulunutta pääosaa erotuksena Someroon vuonna 1492 liitetyistä kylistä on vastaavasti paikallishistoriallisissa yhteyksissä saatettu nimittää Pohjois-Someroksi.


title: Etelä-Somero

text: Hallintopitäjäjaossa Someron kirkkopitäjän pohjoisosa kuului ensin Loimon, myöhemmin Portaan hallintopitäjään. Kun muodollisesti vuonna 1694 mutta käytännössä vasta 1777 Portaan hallintopitäjä jakautui Someron ja Tammelan nimismiespitäjiin, vastasi Someron kirkkopitäjän pohjoisosa Someron nimismiespitäjää.


title: Etelä-Somero

text: Someron kirkkopitäjän eteläosa kuului ensin Muurlan läänin hallintopitäjään ja myöhemmin vuodesta 1675 Kiskon ja Kiikalan nimismiespitäjään. Vuodesta 1700 alkaen silloin Pertteliin kuuluneeseen Kuusjokeen rajautuvat Häntälä ja sen lähikylät (nykyinen Lounais-Somero) kuuluivat Uskelan nimismiespiiriin ja Salon ja Halikon käräjäkuntaan ja Kiikalaan rajautuneet Terttilä ja Kaskisto lähikylineen Kiskon - Kiikalan nimimismiespiiriin ja käräjäkuntaan. Ylemmällä hallinnollisella tasolla Etelä-Someron kylät jäivät maallisen hallinnon osalta vastaavasti kuulumaan ensin Turun linnalääniin ja myöhemmin Turun ja Porin lääniin.


title: Etelä-Somero

text: Vasta vuonna 1870 toisaalta maallista hallintoa edustavien läänien, nimismiespitäjien ja käräjäkuntien ja toisaalta kirkollista hallintoa edustavien seurakuntien rajat koko Suomessa yhtenäistettiin, ja Etelä-Someron kylät siirrettiin myös maallisessa hallinnossa osaksi Hämeen lääniä, johon ensin Hämeen linnalääniiin ja sitten Uudenmaan ja Hämeen lääniin kuulunut muu osa Somerosta oli kuulunut jo aiemmin.


title: Etelä-Somero

text: Nykyaikaisissa yhteyksissä nimeä Etelä-Somero on käytetty Someron Terttilän kyläkeskuksen vaikutusalueesta tai sittemmin postinumeroalueesta. Se kattaa karkeasti ainakin Someron Terttilän ja Lautelan kylät ja ehkä Someron Uuden-Kaskiston kulmakunnan. Läntisintä osaa paikallishistoriallisesti määritellystä Etelä-Somerosta nimitetään nykyään usein Lounais-Someroksi. Alueen itäisin osa, Kaskiston, Suojoen ja Mäyrämäen kylistä muodostunut Kaskiston kyläkeskuksen vaikutusalue taas on vuosina 1927-1977 ollut osa Somerniemen kuntaa.


title: Etelä-Somero

text: Muita aluejakoja Someron kirkkopitäjän sisällä ovat olleet jako emäpitäjään (Someron emäseurakunta) ja kappeliin (Somerniemen kappeliseurakunta). 1600-luvun lopulla muodostuneeseen kappeliseurakuntaan luettiin vain Hämeen läänin puoleisia kyliä, vaikka myös kappelia lähinnä olleista Kaskistosta, Suojoelta ja Mäyrämäestä käytiin kirkossa Somerniemellä. Kun Somerniemen seurakunta itsenäistyi 1900-luvun alussa, liitettiin myös nämä kylät Somerniemeen, mutta papiston palkkaukseen liittyvien järjestelyjen takia viiveellä, Mäyrämäki vuonna 1924 ja Kaskisto ja Suojoki 1927 lukuun ottamatta Someron yhteyteen jäänyttä Uuden-Kaskiston kulmakuntaa.


title: Etelä-Somero

text: Kun Somerniemi vuonna 1977 liittyi Someroon, lakkasi Somerniemen kunta olemasta. Seurakunnat muodostivat aluksi seurakuntayhtymän, ja vuodesta 2007 Somerniemi on uudelleen ollut Someron kappeliseurakunta. Lisäksi on muita nimeä Somerniemi käyttäviä järjestöjä, yrityksiä ja yhteisöjä, kuten kotiseutuyhdistys Somerniemi-seura, Somerniemen VPK, urheiluseura Somerniemen veikot ja muita yhdistyksiä. Näin Somerniemi nimenä on edelleen jatkuvasti käytössä.


title: Etelä-Somero

text: Somerniemen vanhempi rinnakkaisnimi oli Ylistaro sen sijaitessa Someron halki kulkevan Paimionjoen eli Someronjoen järvireitin latvoilla. Vastaavasti Someron kirkon alapuolisen jokiosuuden varren kylistä muodostuvaa aluetta sanottiin Alastaroksi. Vastaavat nimitykset olivat käytössä myös esimerkiksi Loimaalla, missä Alastaro sittemmin tuli myös itsenäistyneen kunnan nimeksi. Somerolla näitä aikalaisten aikoinaan käyttämiä nimiä ei enää käytetä.


title: Pentti Alanko

text: Pentti Alanko (s. 1936) on suomalainen kasvitieteilijä, maatalous- ja metsätieteiden maisteri ja hortonomi. Hän on maatalous- ja metsätieteiden kunniatohtori vuodesta 1999.


title: Pentti Alanko

text: Alangolta on ilmestynyt kymmeniä kirjoja ja kasvitieteen alaan kuuluvia käännöksiä. Hän on toiminut Helsingin yliopiston kasvitieteellisen puutarhan ylipuutarhurina sekä tutkijana ja yliassistenttina Helsingin yliopiston puutarhatieteen laitoksella. Alanko luennoi yhä muun muassa Teknillisessä korkeakoulussa, Helsingin yliopiston soveltavan biologian laitoksella ja Avoimessa yliopistossa ja toimii aktiivisesti kasvitieteen alan kenttätutkijana.


title: Pentti Alanko

text: Alangon vaimo oli Anja Alanko (1942–2018), joka kirjoitti luomuviljelystä ja toimi alan yhdistyksissä.


title: Jäämerenturska

text: Jäämerenturska ("Arctogadus glacialis") on arktisten merten suhteellisen pienikokoinen turskakalalaji. Sen biologiasta ei tiedetä paljoakaan.


title: Jäämerenturska

text: Jäämerenturska on solakka ja hopeakylkinen, varsin suurisilmäinen. Lajilta usein puuttuu muille turskille tyypillinen alaleuan partasäie, tai tämä säie on hyvin pieni. Kala voi kasvaa 30-senttiseksi.


title: Jäämerenturska

text: Saman turskakalasuvun erillisenä lajina ennen pidetyn siperianturskan ("Arctogadus borisovi") on sittemmin esitetty olevan samaa lajia jäämerenturskan kanssa. Siperianturska erotettiin lähinnä sillä olevan partasäikeen perusteella.


title: Jäämerenturska

text: Pohjoisen jäämeren Atlantin-puoleisella sektorilla laji esiintyy laajasti kylmissä vesissä 85° leveyspiiriin asti, myös jään alla ja aina tuhannen metrin syvyyteen. Siperian ja läntisen Pohjois-Amerikan rannikolla tunnetut populaatiot (”siperianturska”) elävät pohjan tuntumassa matalahkoissa vesissä (15–40 m) ja nousevat joskus jokisuihin.


title: Jäämerenturska

text: Jäämerenturskaa on Grönlannin vesillä pyydetty syvänveden troolilla, samoin Itä-Siperian merellä, ja käytetty kalajauhon ja -öljyn tuotantoon; ruokakalana sillä ei juuri ole merkitystä.


title: Jääkolkka talviolympialaisissa 1936

text: Jääkolkka järjestettiin näytöslajina vuoden 1936 talviolympialaisissa. Tapahtumia oli kolme, jotka kaikki olivat vain miehille. Pelit pelattiin 9. – 10. helmikuuta Riesserseellä, Baijerissa, natsi-Saksassa.


title: Galo Blanco

text: Galo Blanco Diaz (s. 8. lokakuuta 1976 Oviedo) on espanjalainen entinen tennispelaaja ja nykyinen tennisvalmentaja. Parhaimmillaan hän oli kaksinpelissä ATP-listan sijalla 40 toukokuussa 1998. Urallaan hän voitti yhden ATP-turnauksen.


title: Galo Blanco

text: Grand Slam -turnauksissa Blanco pääsi parhaimmillaan puolivälieriin Ranskan avoimissa 1997. Puolivälieräottelussa hän hävisi Patrick Rafterille suoraan kolmessa erässä. Ainoan turnausvoittonsa ATP-kiertueella Blanco otti San Marinossa elokuussa 1999. Turnauksen loppuottelussa hän voitti maanmiehensä, Albert Portasin luvuin 4–6, 6–4, 6–3.


title: Galo Blanco

text: Blanco lopetti tennisuransa vuonna 2006. Lokakuusta 2010 lähtien hän on toiminut kanadalaisen Milos Raonicin valmentajana.


title: Viuruniemi

text: Viuruniemi on yli sadan asukkaan kylä Outokummun kaupungissa Pohjois-Karjalan maakunnassa.


title: Viuruniemi

text: Viuruniemi valittiin Pohjois-Karjalan vuoden kyläksi 2014. Pohjois-Karjalan Kylät ry:n ja Pohjois-Karjalan maakuntaliiton palkinto luovutettiin kyläläisille 24. marraskuuta 2014.


title: Viuruniemi

text: Viuruniemen kylä (nimen alkuperä tuntematon) sijaitsee noin 60 km Joensuusta länteen, 110 km Kuopiosta kaakkoon, 90 km Varkaudesta koilliseen ja 110 km Savonlinnasta pohjoiseen. Viuruniemi on Outokummun kaupungin eteläisin, vesistörikas kylä Juojärven rannalla. Rajanaapureita ovat Outokummun Myhkylä ja Liperin kylät Leppilampi ja Korpivaara. Viuruniemen kylä jakaantuu Pitkälahden satama- ja virkistysalueeseen, Pohjoiskylän taajamaan, Pitkäniemeen, Salonkylän ja Apajalahden alueisiin. Vakituisen asutuksen lisäksi kylällä on noin 150 vapaa-ajan asuntoa, minkä seurauksena kylän asukasluku moninkertaistuu kesäisin.


title: Viuruniemi

text: Vesirajaa Viuruniemellä on Outokummun Maljasalmen ja Heinäveden Sydänmaan ja Juojärven saarten kanssa. Viuruniemen vesialueen läheisyydessä sijaitsevat Valamon ja Lintulan luostarit sekä Varistaipaleen kanava ja Heinäveden veneilyreitti. Viuruniemen kylän kautta Juojärvelle kulkee myös Pohjois-Karjalan virkistysreitistöyhdistyksen ylläpitämä kelkkaura.


title: Viuruniemi

text: Viuruniemen historian alkujuuret ulottuvat aina kivikaudelle saakka. Vanhoja erä- ja kalastusleirin merkkejä on löytynyt Viuruniemen Pitkäniemestä ja läheisestä Laitasaaresta. 1500-luvulla Viuruniemi oli Ruotsin ja Venäjän rajaseutua. Täyssinän rauhassa sovittu raja kulkee Juojärvessä. Rajakivi on Viuruniemen vesialueen vieressä.


title: Viuruniemi

text: Pysyvän asutuksen syntymisestä Viuruniemeen ei ole tarkkoja tietoja, eikä kylän syntyaikaa voida tarkasti määritellä. Alue oli läntisen ja eteläisen asutusvirran välimaastossa. Ensimmäiset maininnat maakirjoissa ovat 1600-luvulta. Varsinaiset kantatilat (14 kpl) muodostettiin vuonna 1801 isojaon yhteydessä. Teiden puuttuessa asutus keskittyi rannoille.


title: Viuruniemi

text: Viuruniemeä koettelivat nälkävuodet 1700-luvun alussa, minkä seurauksena asukkaita kuoli ja muutti pois. Metsästys, kalastus ja rukiin kaskiviljely antoivat kyläläisille elannon. Usein toistuvat kadot ja nälkävuodet rasittivat kyläläisiä vielä 1800-luvun lopulla.


title: Viuruniemi

text: Alkujaan Viuruniemi kuten muutkin ympärillä olevat kylät kuuluivat hallinnollisesti Liperin suurkuntaan Käkisalmen läänissä. Suur-Liperin vuoden 1855 maakirja mainitsee Viuruniemen kylän. Kuusjärvi lohkaistiin Liperistä omaksi kunnaksi vuonna 1875.


title: Viuruniemi

text: Kaivostoiminta käynnistyi Outokummussa 1910. Kuparikaivos merkitsi myös Viuruniemelle uusia aikoja, olihan kylä elänyt karjatalousvaltaisesta maataloudesta aiemmin. Kuparikaivos tarjosi monelle viuruniemeläiselle työtä ja lisätienestiä. Outokumpu-yhtiö tuki myös työntekijöiden vapaa-ajan virkistysmahdollisuuksia rakentamalla Pitkälahden satamaan 156 venevajaa ja Luotoniemeen sekä Louhirantaan kesämökkejä työntekijöidensä käyttöön.


title: Viuruniemi

text: Vanhimmat kylän rakennukset ovat todennäköisesti olleet savupirttejä. Kylällä on edelleen säilynyt vanhaa rakennuskantaa. Vuonna 2009 kyläyhdistyksen projektissa kerättiin tietoa ja kuvattiin kaikki yli 50 vuotta vanhat talousrakennukset, joita oli yhteensä yli 200 – joukossa aittoja, latoja, maitolaitureita, myllyjä, navetoita, nuottakotia, pajoja, riihiä ja savusaunoja. Vanhimmat säilyneet rakennukset ovat 1800-luvulta. Viuruniemelle tyypillisiä ovat Juojärven rantojen nuottakodat, joita on kuitenkin jäljellä vain muutamia.


title: Viuruniemi

text: Viuruniemen kyläkoulu perustettiin vuonna 1919 ja lakkautettiin vuonna 1993. Koulu toimi ensin Antikkalassa ja sitten Kervilässä 1920–1922 kunnes koulurakennus valmistui. Koulu rakennettiin Hackmanin omistamalle maalle tontilta kaadetuista hirsistä ja rakentajana oli ainakin Kalle Pietarinen. Antti Leinonen toimi pitkään opettajana Viuruniemen koulussa. Leinonen opetti kyläläisiä kahdessa sukupolvessa 1920-luvulta alkaen. 1950-luvulla oppilaita oli vajaat 70. Lakkautusvuonna 1993 heitä oli enää yhdeksän. Koulun viimeiset opettajat ennen lakkauttamista olivat Osmo Korhonen ja Eeva Tenovuori.


title: Viuruniemi

text: Liikenneyhteydet ovat olleet merkittäviä kylän kehittymisen ja kaupan kannalta. Ensimmäinen kylälle rakennettu kärrytie kulki Kuusjärven kirkolle. Aluksi liikenne toimi parhaiten kuitenkin vesistöjen kautta. Vuoden 1914 jälkeen laivat pääsivät ylös Juojärvelle Varsitaipaleen kanavilta. Tavaraa alkoi tulla kylille vesiteitse Kuopiosta ja Savonlinnasta. Järvellä liikennöivät säännöllisesti ainakin alukset Heinävesi 2, Tapio ja Karjalankoski.


title: Viuruniemi

text: Outokummun kaivoksen avaaminen paransi myös viuruniemeläisten kulkuyhteyksiä, sillä yhtiö rakensi Pitkänlahteen kapearaitaisen junaradan vuonna 1918 lähinnä malmin- ja puutavarankuljetusta varten. Outokummun kuparikaivoksen alkuaikoina kaivoksen malmi kuljetettiin vesiteitse Pitkälahden satamasta Juojärven reittiä pitkin lotjilla kanavien kautta sulatoille. Takaisin päin vaunut rahtasivat halkoja Juojärven vesistöalueelta kaivoksen energiatuotannon voiman lähteeksi. Kymmenkunta vuotta Pitkälahden rata oli Outokummun malmin pääasiallisin kuljetusreitti. Junarataa käytettiin myös henkilöliikenteeseen, esimerkiksi työmatkoihin ja virkistäytymiseen Juojärven alueella uimiseen, marjastamiseen ja kalastamiseen. Outokummun malmin kuljetusta varten rakennettiin myös rautatie Joensuusta Viinijärven kautta Sysmäjärvelle 1926–1928. Tämän radan valmistuminen vähensi Pitkälahden radan käyttöä malmikuljetuksiin. Rautatie Pitkälahteen purettiin 1955 ja radan pohjalle rakennettiin Viuruniementie. Apajalahden tie Varkauteen päin valmistui myös 1950-luvulla. Kuparin ehtymisen vuoksi kaivostoiminta hiljeni ja päättyi lopullisesti vuonna 1989.


title: Viuruniemi

text: Viuruniemessä on ollut useita kauppoja: Valajan, Kervilän ja Kaksolan tiloilla ja Kerosen, Kokkosen ja Nummisen kaupat. Viuruniemen entisessä kyläkoulussa on 2000-luvulta lähtien toiminut usean kunnan alueella liikkuva myymäläautoyritys Metsämarket Oy.


title: Viuruniemi

text: Vuorineuvos Pertti Voutilainen toimi Outokumpu Oy:n pääjohtajana ja myöhemmin Kansallis-Osake-Pankin pääjohtajana. Raviohjastaja ja -valmentaja Esa Holopainen on valittu useita kertoja Suomen parhaaksi raviohjastajaksi.


title: Viuruniemi

text: Viuruniemen kylätoimikunta perustettiin vuonna 1979. Vuonna 2006 kylätoimikunnasta tuli kyläyhdistys. Kylätalo valmistui vuonna 1997 Lypsyniemeen ja kylätalon sauna vuonna 2001. Muita kylällä toimivia yhdistyksiä ovat esimerkiksi marttayhdistys (perustettu vuonna 1936) metsästysseura (perustettu vuonna 1968), lähetyspiiri (perustettu vuonna 1953) ja kalastuskunta (perustettu vuonna 1952). Aiemmin kylällä toimi myös Outokummun Partion kyläseura Viuruniemen Ahkio, joka oli perustettu 1937.


title: Piers Morgan

text: Piers Stefan Pughe-Morgan (syntyjään Piers Stefan O'Meara) (s. 30. maaliskuuta 1965, Sussex, Englanti) on brittiläinen journalisti ja televisiojuontaja.


title: Piers Morgan

text: Morgan syntyi Sussexissa Englannissa vuonna 1965. Hänen isänsä kuoli Morganin ollessa nuori, ja hän otti isäpuolensa sukunimen Pughe-Morgan, jonka myöhemmin lyhensi Morganiksi.


title: Piers Morgan

text: Morgan opiskeli journalismia Harlow Collegessa ja työskenteli paikallisissa sanomalehdissä Etelä-Lontoossa, kunnes sai oman viihde-elämäkolumnin The Sun -lehdestä. 28-vuotiaana hänestä tuli News of the World -lehden päätoimittaja vuonna 1994. Seuraavana vuonna hänestä tuli nuorin brittiläisen päivittäisen sanomalehden päätoimittaja, kun hän siirtyi Daily Mirror -lehteen. Morgania kritisoitiin tungettelevasta raportoinnista, etenkin Britannian kuninkaallista perhettä kohtaan. Vuoden 2001 terrori-iskujen jälkeen hän muutti lehteä vakavamman uutisoinnin suuntaan. Lehti vastusti Irakin sodan aloittamista. Vuonna 2004 Morgan sai potkut, kun lehti julkaisi kuvia irakilaisia vankeja kiduttavista brittisotilaista ja kuvat osoittautuivat väärennöksiksi.


title: Piers Morgan

text: Vuonna 2008 Morgan voitti amerikkalaisen Diili-ohjelman julkkisversion. Hän on myös ollut Britain's Got Talent - ja America's Got Talent -ohjelmien tuomarina.


title: Piers Morgan

text: Vuodesta 2011 alkaen Morgan juonsi omaa Piers Morgan Live -keskusteluohjelmaa amerikkalaisella CNN-kanavalla. Ohjelmaa näytettiin samalla ohjelmapaikalla, jolla aikaisemmin oli esitetty Larry King Live -ohjelmaa. Morgan aiheutti suuttumusta Yhdysvaltain konservatiivien keskuudessa kritisoimalla ohjelmassaan toistuvasti maan aselakeja. Ohjelma lopetettiin maaliskuussa 2014.


title: Gliese 570

text: Gliese 570 (HR 5568, 33 G. Librae) Vaa'an tähdistössä 19,2 valovuoden päässä oleva moninkertainen tähti, jonka kirkkain komponentti on suuruusluokaltaan 5,64. Päätähti on oranssi pääsarjan tähti, lisäksi on kaksi punaista kääpiötä ja yksi ruskea kääpiö.


title: Gliese 570

text: Vuonna 1998 väitettiin että tähdeltä löydettiin spektroskoopilla planeetta, mutta parin vuoden päästä väite kumottiin.


title: Dag Englund

text: Dag Englund (19. lokakuuta 1906 Oulu – 1. syyskuuta 1979 Helsinki) oli suomalainen arkkitehti.


title: Dag Englund

text: Englundin tärkeimpiin töihin lukeutuvat yhdessä arkkitehti Vera Rosendahlin kanssa suunniteltu, vuonna 1938 valmistunut funktionalistinen Helsinki-Malmin lentoaseman terminaali sekä Helsingin yliopiston eläinlääketieteellisen tiedekunnan rakennukset. Lisäksi Englund on suunnitellut useita teollisuus- ja asuinrakennuksia eri puolille Suomea, samoin kuin Vaalan kirkon, joka valmistui 1961.


title: Roope Raisamo

text: Roope Raisamo (s. 17. elokuuta 1971 Nokia) on Tampereen yliopiston tietojenkäsittelyopin professori.


title: Roope Raisamo

text: Raisamon alaa on käyttöliittymien ohjelmistokehitys. Raisamo väitteli tohtoriksi 1999 Tampereen yliopistosta.


title: Sammakko (sarjakuvahahmo)

text: Sammakko (), oikealta nimeltään Mortimer Toynbee, on Magneton Pahojen mutanttien veljeskunnassa esiintyvä mutantti ja Ryhmä-X:n vihollinen. Sammakolla on voimanaan hyppiä sammakon lailla ja vetää kielensä pitkänä ulos ja sisään sammakon lailla.


title: Sammakko (sarjakuvahahmo)

text: Hahmo esiintyy myös vuoden 2000 elokuvassa "X-Men", jossa häntä esittää Ray Park.


title: Murskaajat

text: Murskaajat () on vuonna 1977 ensi-iltansa saanut yhdysvaltalainen toimintaelokuva. Elokuvan on ohjannut Don Hulette ja käsikirjoittanut Terry Chambers. Pääosassa esiintyy Chuck Norris.


title: Murskaajat

text: Rekkakuljettaja JD Dawes lähettää veljensä Billyn kuljettamaan ensimmäistä kuormaansa. Billy kuitenkin ajautuu syrjäiseen kylään, jossa paikallisella pormestarilla on omanlaisensa lait. John kuulee veljensä kadonneen ja lähtee etsimään häntä pikku kylästä.


title: Murskaajat

text: Valtion elokuvatarkastamo asetti elokuvalle ikärajan KK (Kokonaan kielletty) 8.11.1979, joten sitä ei saanut Suomessa laillisesti esittää eikä levittää. Asiaan palattiin lyhennetyn version muodossa uusintatarkastuksessa 5.6.1984 ja kielto piti yksimielisesti. Myös valitus elokuvalautakuntaan 4.7.1984 piti yksimielisen kiellon ennallaan. 19.7.1988 VHS-videolevitystä varten elokuva uusintatarkastettiin edelleen lisää lyhennettynä ja se saikin nyt K18 ikärajan. Voimassa olevan videolain vuoksi tällä ikärajalla olevia kotitallenteita ei kuitenkaan Suomessa saanut myydä eikä levittää. Vasta aikuissensuurin poistuminen lakimuutoksella 1.1.2001 vapautti elokuvan levitykseen.


title: Dressed to Kill Tour

text: Dressed to Kill Tour on Kiss-yhtyeen 4 kiertue. Kiertue promotoi yhtyeen Dressed to Kill-albumia. Kiertue soitettiin 19.3.1975-28.8.1975. Kiss soitti kiertueen aikana 71 keikkaa. Kiertue soitettiin pelkästään Yhdysvalloissa.


title: Dominic Jala

text: Dominic Jala (s. 12. heinäkuuta 1951 Mawlai) on intialainen roomalaiskatolinen arkkipiispa. Hänet vihittiin salesiaanipapiksi 19. marraskuuta 1977 ja nimitettiin Shillongin arkkipiispaksi 22. joulukuuta 1999. Piispaksi vihkiminen seurasi 2. huhtikuuta 2000. Pääkonsekraattorina toimi Thomas Menamparampil, jota avustivat Joseph Mittathany ja George Mamalassery.


title: Latvian historian museo

text: Latvian historian museo on Latvian pääkaupungissa Riiassa sijaitseva museo, jonka tehtävänä on kerätä, säilöä ja esitellä Latvian ja latvialaisten henkistä ja materiaalista historiaa. Museon kokoelmissa on miltei miljoona eri aiheisiin liittyvää esinettä maalauksista arkeologisiin löytöihin.


title: Latvian historian museo

text: Vuonna 1868 perustettiin Riian latvialainen seura ja sen yhteydessä toimi useita kulttuurikomiteoita, joihin lukeutui tiedekomitea. Se alkoi kerätä esineistöä museon perustamista varten vuonna 1869. Riiassa toimi jo entuudestaan yksi historiamuseo, mutta se oli keskittynyt lähinnä alueen saksalaisten historiaan. Museo keräsi aluksi kaikenlaista tavaraa, mutta vuonna 1893 päätettiin keskittymisestä balttien historiaan ja kansatieteeseen. Varsinaisesti museo avasi ovensa kävijöille vuonna 1895. Riiassa vuonna 1896 kokoontuneen Venäjän arkeologisen kongressin yhteydessä järjestettiin näyttely, jota varten tehtiin aineistonkeruumatkoja, joilta museon kokoelmiin kerääntyi 6 000 esinettä. Samalla museo painottui entistä enemmän historiaan. Näyttely keräsi lopulta 45 000 kävijää. Museo toimi latvialaisen seuran tiloissa, kunnes sille aiottiin rakentaa omat tilat 1900-luvun alussa. Hanketta varten kerättiin lahjoituksia vuonna 1914, mutta hanke keskeytyi ensimmäisen maailmansodan takia.


title: Latvian historian museo

text: Latvian itsenäistyttyä vuonna 1918 latvialainen seura luovutti kokoelmansa valtiolle. Vuonna 1920 museo sai tilat Riian linnasta ja vuonna 1924 siitä tuli kansallinen museo. Itsenäisyyden aikana museon kokoelmia laajennettiin merkittävästi ja museon henkilökunta järjesti esimerkiksi useita arkeologisia kaivauksia. Museo jatkoi toimintaansa Neuvostoliiton miehitettyä maan vuonna 1940, mutta sen toiminta vaikeutui. Myöhemmin saksalaiset miehittivät maan ja veivät suuren osan museon arvoesineistä vetäytyessään vuonna 1944. Suurin osa viedyistä esineistä saatiin kuitenkin myöhemmin takaisin. Neuvostoliiton miehitettyä maan uudestaan museon näyttelyitä järjestettiin neuvostomyönteisemmiksi. Museo menetti lähes kaikki työntekijänsä sodan seurauksena, mutta uuden henkilökunnan kokoamisessa onnistuttiin suhteellisen lyhyessä ajassa. Museon kokoelmat jatkoivat kasvuaan, vaikka osia siitä luovutettiin muille museoille. Vuonna 1989 kokoelmissa oli 571 000 esinettä. Latvian itsenäisyyden jälkeen museo akkreditoitiin valtion tason museota vastaavaksi vuosina 2000 ja 2004. Vuodesta 2005 museo on toiminut valtion virastona.


title: Latvian historian museo

text: Museossa on pysyvä näyttely, joka kattaa Latvian historiaa vuodesta 8 000 eaa. vuoteen 1941. Vuosittain järjestetään lisäksi useita vaihtuvia näyttelyitä, jotka ovat käsitelleet esimerkiksi kuureja, liiviläisiä ja latvialaisia kansallispukuja. Museon tiloissa järjestetään seminaareja, konferensseja ja tiedeluentoja. Museo on myös julkaissut esimerkiksi katalogeja ja tutkielmia. Museon kokoelmat on jaettu viiteen osastoon: arkeologinen osasto käsittää 400 000 esinettä, kansatieteellinen 84 000, rahatieteellinen 160 000 ja historiallinen 273 000. Lisäksi replikaosasto käsittää 150 historiallisten kuvausten perusteella jäljennettyä historiallista asustetta.


title: Japaninhortensia

text: Japaninhortensia ("Hydrangea paniculata") on hortensioiden sukuun kuuluva pensas. Se kasvaa alkuperäisenä Aasian itäosissa Japanissa, Kiinassa, Koreassa ja Sahalinilla. Siitä on jalostettu useita koristekasvilajikkeita.


title: Japaninhortensia

text: Japaninhortensia kasvaa kosteissa ja keskiravinteisissa rinnepensaikoissa ja rinnemetsien aukoissa aurinkoisilla paikoilla.


title: George Mamalassery

text: George Mamalassery (s. 22. huhtikuuta 1932) on intialainen roomalaiskatolinen piispa. Hänet vihittiin papiksi 23. huhtikuuta 1960 ja nimitettiin Turan hiippakunnan piispaksi 12. tammikuuta 1979. Hänet konsekroi piispaksi 19. maaliskuuta Orestes Marengon ja Joseph Mittathanyn avustama Hubert D'Rosario.


title: George Mamalassery

text: Mamalassery jäi eläkkeelle 21. huhtikuuta 2007, jolloin hänen seuraajakseen tuli Andrew Marak.


title: Rõngu

text: Rõngu on pienkauppala ja entinen kunta Elvan kunnassa Tartumaalla Virossa.


title: Rõngu

text: Vuoden 2017 kuntauudistuksessa Elvan kaupunki, Kongutan, Puhjan, Rannun ja Rõngun kunnat sekä osa valgamaalaisista Paluperan ja Pukan kunnista yhdistettiin Elvan kunnaksi, ja Rõngun kunnan keskuksesta tuli pienkauppala (alevik) ja Elvan kunnan osa.


title: Rõngu

text: Vuonna 2010 Rõngussa oli noin 2 900 asukasta. Kunnan kirkonkylässä oli keskikoulu, jossa oli noin 32 opettajaa. Rõngussa on annettu opetusta 1600-luvulta asti, ensimmäisenä sen aloittivat jesuiitat.


title: Rõngu

text: Vuonna 2011 Rõngun kunnassa oli 2 885 asukasta, joista 2 763 (95,8 %) oli virolaisia, 84 (2,9 %) venäläisiä ja 33 (1,1 %) muita kansallisuuksia.


title: Andrew Marak

text: Andrew Marak (s. 5. helmikuuta 1950) on intialainen roomalaiskatolinen piispa. Hänet vihittiin papiksi 10. helmikuuta 1982 ja nimitettiin Turan hiippakunnan koadjuuttoripiispaksi 3. kesäkuuta 2004. Piispaksi vihkiminen seurasi 3. lokakuuta. Pääkonsekraattorina toimi Pedro López Quintana, jota avustivat Dominic Jala ja George Mamalassery. 21. huhtikuuta 2007 Marak seurasi Mamalasserya Turan piispana.


title: Jukka Virtanen (täsmennyssivu)

text: Jukka Virtanen tarkoittaa muun muassa seuraavia:


title: Veikko Iivanainen

text: Veikko Iivanainen (3. marraskuuta 1915 Kuopio – 1949) oli suomalainen mäkihyppääjä ja yhdistetyn hiihtäjä.


title: Veikko Iivanainen

text: Iivanainen sijoittui Sollefteån MM-kilpailuissa 1934 yhdistetyssä 26:nneksi ja mäkihypyssä 54:nneksi sekä Lahden MM-kilpailuissa 1938 mäkihypyssä 16:nneksi. Hän voitti mäkihypyssä Suomen-mestaruuden vuosina 1933 ja 1937, Salpausselän kilpailun vuonna 1937 sekä Puijon kilpailun vuosina 1932, 1935 ja 1939 sekä Bodenin kilpailun vuosina 1935 ja 1939. Seuratasolla hän edusti Kuopion Urheilu-Veikkoja ja Puijon Hiihtäjiä.


title: Omar Rabie Yassin

text: Omar Rabie Yassin (s. 18. elokuuta 1988 Kairo, Egypti) on egyptiläinen jalkapalloilija, pelipaikaltaan puolustaja. Hän edustaa Veikkausliigassa pelaavaa RoPSia.


title: Jääkolkka talviolympialaisissa 1964

text: Jääkolkka järjestettiin näytöslajina vuoden 1964 talviolympialaisissa. Tapahtumia oli neljä. Pelit pelattiin 8. helmikuuta kello 8.30–16.00 ja 9. helmikuuta klo 8.30–13.00 Innsbruckissä.


title: Suomen moottoripyörämuseo

text: Suomen moottoripyörämuseo on Riku Roudon perustama toukokuussa 2011 yleisölle avautunut moottoripyörämuseo Niemen satamassa Lahdessa, osoitteessa Veistämönkatu 1. Sisäänpääsymaksu on 12 €, lapsilta 6 €. Museo on yleisölle avoinna kesäisin ja loka-maaliskuussa vain tilauksesta ryhmille. Museon tueksi ja varainhankintaan on perustettu Suomen Moottoripyörämuseon tuli ry -niminen yhdistys ja toiminta pyritään tulevaisuudessa säätiöittämään.


title: Suomen moottoripyörämuseo

text: Museorakennus on alun perin toiminut vuodesta 1959 alkaen puukuivaamona, mutta museokäytössä sille on rakennettu alkuperäisen näköisistä tiilistä lisäosa. Museossa on vaihtuva näyttely, jossa on esillä harrastajien omia moottoripyöriä. Yksi museon harvinaisuuksista on neuvostoliittolaisen upseerin elokuussa 1945 käydyssä taistelusta Mantšuriasta saatu, Pietarista hankittu sivuvaunullinen sotasaalismoottoripyörä, joka on Harley-Davidsonin lisenssillä 1935 alkaen valmistettua tyyppiä. Selvitäkseen 1930-luvun lamasta Harley-Davidson myi lisenssin Japaniin. Tyynenmeren sodan aikana moottoripyörätehdas alkoi valmistaa torpedoja.


title: Suomen moottoripyörämuseo

text: Museolla järjestetään useita kokoontumisajotapaamisia, kuten britti(moottori)pyöräpäivä, Classic Motocross -päivä, KTM-päivä, Lahti Cruising & Hot rod -päivä, mopomiitti, Mustang Owner's Club of Finlandin tapaaminen, off road -päivä, Triumph-päivä ja volkkaripäivä.


title: Suomen moottoripyörämuseo

text: Museossa avataan huhtikuussa 2017 "Moottoripyörä Suomessa 100-vuotta" -näyttely.


title: Aldo de Nigris

text: Jesús Aldo de Nigris Guajardo (s. 22. heinäkuuta 1983 Monterrey, Nuevo León) on meksikolainen jalkapalloilija, pelipaikaltaan hyökkääjä. Hän edustaa CF Monterreyn joukkuetta Meksikon pääsarjassa. De Nigrisillä on italialaisia sukujuuria.


title: Aldo de Nigris

text: De Nigris aloitti pelaajauransa kotimaansa pääsarjan Tigres UANL:ssä vuonna 2002. Kaudelle 2007–2008 hän siirtyi samalla sarjatasolla pelaavaan Veracruziin, joka jäi kaudellaan viimeiselle sijalle ja putosi alemmalle sarjatasolle. Tämän jälkeen de Nigris myytiin Club Necaxaan. Joulukuussa 2008 Monterrey ilmoitti haluavansa de Nigrisin lainalle Necaxasta. Joukkueet pääsivät yhteisymmärrykseen, ja hän siirtyi pelaamaan Monterreyn joukkueeseen. De Nigris oli aikaisemmin pelannut Monterreyn junioriseurassa vuosina 1999–2002.


title: Aldo de Nigris

text: Vuonna 2010 Monterrey teki sopimuksen de Nigrisin kanssa, ja hän siirtyi virallisesti pelaamaan joukkueeseen. Samalla kaudella hän johdatti joukkueensa mestaruuteen kukistamalla loppuotteluissa Cruz Azulin otteluvoitoin 2–1. De Nigris jakoi myös joukkueensa keskinäisen maalipörssin voiton seitsemällä maalilla, häviten kuitenkin koko sarjan maalikuninkaalle kymmenellä maalilla.


title: Aldo de Nigris

text: Vuotta myöhemmin de Nigris juhli toista mestaruuttaan Monterreyn paidassa. Finaaleissa Santos Lagunaa vastaan he voittivat kaksi ottelua kolmesta, ja se riitti mestaruuteen.


title: Aldo de Nigris

text: De Nigris kutsuttiin edustamaan Meksikon jalkapallomaajoukkuetta ystävyysotteluihin Boliviaa ja Uutta-Seelantia vastaan alkuvuodesta 2010. Meksiko voitti Bolivian 5–0 24. helmikuuta pelatussa ottelussa, jossa de Nigris tuli vaihtopenkiltä kentälle kesken ottelun. Uutta-Seelantia vastaan pelatussa ottelussa hän pelasi ottelusta ensimmäiset 45 minuuttia, mutta ennen toista puoliaikaa hänet otettiin vaihtoon. Meksiko voitti ottelun lopulta 2–0. De Nigris teki ensimmäisen maajoukkuemaalinsa 29. maaliskuuta Venezuelaa vastaan.


title: Aldo de Nigris

text: Vuonna 2011 de Nigris valittiin edustamaan Meksikon 23-miehistä joukkuetta CONCACAF Gold Cupiin. Siellä hän osoitti kuuluvansa maansa parhaimmistoon. Hän nimittäin viimeisteli kisoissa neljä maalia kuudessa ottelussa, ja jakoi siten turnauksen toiseksi parhaan maalintekijän tittelin. Hän teki muun muassa puolivälierän tasoitusmaalin Guatemalaa vastaan, sekä välierän jatkoajalla 1–0-voittomaalin Hondurasin maajoukkuetta vastaan.


title: Aldo de Nigris

text: Aldon isoveli Alfonso on malli ja näyttelijä. Hänen toinen veljensä Antonio oli ammattilaisjalkapalloilija kymmenen vuoden ajan, mutta hänen uransa päättyi dramaattisesti, kun hän kuoli sydänkohtaukseen vuonna 2009. Kuollessaan hän oli 31-vuotias.


title: Krypto (sanaristikko)

text: Krypto on sanaristikko, jossa vihjeet ovat vastausruutuihin merkittyjä kirjainten koodimerkkejä. Yleensä kryptossa on niin monta koodinumeroa kuin siinä on eri kirjaimia, tavallisesti ykkösestä alkaen. Vihjeeksi on koodimerkkien lisäksi usein annettu myös kuvallinen vihje. Kokonaan vihjeetöntä kryptoa kutsutaan sokkokryptoksi. Esimerkiksi kryptossa voi olla pääkuvassa siili ja siitä lähtevässä sanassa numerot 1,2,2,3,2. Tästä voi päätellä, että jokaiseen ruutuun, jossa on numero 1, pannaan S, kakkosen sisältäviin ruutuihin I ja L ruutuihin, joissa on numero 3. Seuraavat kirjaimet pitää päätellä näiden kuvasta saatavien kirjainten perusteella. Jos tehtävässä on vaikkapa sana 1,2,2,4,2, nelonen voi olla P tai R (sana tällöin siipi tai Siiri). Nettikryptoissa on yleensä mukana sovellus, joka täyttää kaikki samannumeroiset ruudut, kun panee yhteen niistä kirjaimen.


title: Krypto (sanaristikko)

text: Kryptoja on Suomessa julkaistu 60-luvulta lähtien. Iisakin Julkaisut Oy perusti 70-luvulla Krypto-nimisen lehden, joka oli Suomessa ensimmäinen laatuaan. Se ilmestyi vain muutaman vuoden. Semicin sen kilpailijaksi perustama Krypto Ristikko lopetettiin samoihin aikoihin. Vajaan 20 vuoden ajan ei Suomessa ilmestynyt yhtään kryptoihin erikoistunutta lehteä. Uuden buumin aloitti Ten Point Press Oy vuonna 1995 startatessaan Pelikaani-ristikkolehtiperheen neljännen julkaisun, Krypto Pelikaanin. Nykyisin Suomessa ilmestyy toistakymmentä kryptoihin erikoistunutta tehtävälehteä.


title: Mustat tiikerit

text: Mustat tiikerit ("Good Guys Wear Black") on vuonna 1978 ensi-iltansa saanut yhdysvaltalainen toimintaelokuva. Elokuvan on ohjannut Ted Post ja käsikirjoittanut Bruce Cohn yhdessä Mark Medoffin kanssa. Pääosassa esiintyy Chuck Norris.


title: Mustat tiikerit

text: Entinen Yhdysvaltain armeijan kommando Booker yrittää etsiä syyllistä, kun sodan jälkeen hänen entiset taistelutoverinsa on murhattu yksitellen. Booker yrittää kiireisesti saada selville murhaajan ja saa huomaamatta tietoa asiasta eräältä naiselta.


title: Mustat tiikerit

text: "Video-oppaassa" vuodelta 1994 Bello Romano pitää elokuvaa vähätoimintaisena ja tylsähkönä ja antaa sille kaksi tähteä viidestä, mikä vastaa sanallista arviota ”keskinkertainen”.


title: 25 metrin olympiapistooli

text: Olympiapistooli on Kansainvälisen ampumaurheiluliiton (ISSF) sääntöjen mukaan ammuttava urheiluammuntalaji. Olympiapistooli on olympialaji. Lajin sukulaislajeja ovat kansalliset 10 metrin ilmaolympiapistooli sekä 25 metrin kansallinen olympiapistooli.


title: 25 metrin olympiapistooli

text: Käytettävä ase on itselataava pistooli tai revolveri, jonka kaliiberi on .22 LR. Luodin paino vähintään 2,53 g = 39 grainia ja vähimmäisnopeus 250 m/s. Aseen kuulu mahtua tarkastuksessa 30 cm x 15 cm x 5 cm kokoiseen laatikkoon. Aseen enimmäispaino on 1 400 grammaa. Laukaisuvastus on oltava vähintään 1 000 grammaa.


title: 25 metrin olympiapistooli

text: Ampumamatka on 25 metriä.


title: 25 metrin olympiapistooli

text: Kilpailu käsittää kaksi 30 laukauksen "puolikasta", jotka kansainvälisissä kisoissa ammutaan peräkkäisinä päivinä. Kummassakin puolikkaassa ammutaan kaksi kahdeksan, kuuden ja neljän sekunnin sarjaa viiteen rinnakkaiseen tauluun, yksi laukaus kuhunkin.


title: 25 metrin olympiapistooli

text: Tauluryhmän muodostaa viisi taulua. Niiden keskipisteet ovat 75 cm päässä toisistaan. Tauluryhmän tulee kääntyä samanaikaisesti esiin ja pois (90 astetta). Yksittäinen taulu on 7-renkainen pistoolitaulu, jossa kympin halkaisija on 100 mm.


title: 25 metrin olympiapistooli

text:
Loppukilpailuun pääsee peruskilpailun kuusi parasta. Lopullinen järjestys määräytyy loppukilpailun sijoitusten mukaan eli finaali aloitetaan ns. puhtaalta pöydältä.
Finaalissa ammutaan kahdeksan neljän sekunnin sarjaa. Jokaisesta sarjasta lasketaan pisteet osuma tai ohi -periaatteella siten, että 9,7 pisteen arvoisesta osumasta (124 mm:n pyöreä alue taulun keskellä) saa yhden pisteen.
Neljännen sarjan jälkeen vähiten pisteitä saanut ampuja jää pois ja hänen sijoituksensa on 6. Viidennen sarjan jälkeen putoaa 5:ksi jäävä ja kuudennen sarjan jälkeen 4:ksi jäävä sekä seitsemännen jälkeen 3:ksi sijoittuva ampuja. Voitto ratkeaa kahdeksannella sarjalla. Jos pois putoavalla sijalla on kaksi tai useampia ampujia, he uusivat kunnes ero syntyy.


title: 25 metrin olympiapistooli

text: Lopputulos on peruskilpailun tulos ja finaalin tulos (ei uusintasarjojen pisteitä) erikseen mainttuina (ei lasketa yhteen peruskilpailun tuloksen kanssa).


title: 25 metrin olympiapistooli

text: Suomen ennätys


title: 25 metrin olympiapistooli

text: 6.10.2006 Granada, Espanja Marko Talvitie LehA 584


title: 25 metrin olympiapistooli

text: Suomen ampumaurheiluliitto


title: Jääkolkka olympialaisissa

text: Jääkolkka on järjestetty olympialaisissa kahdesti näytöslajina, vuosina 1936 ja 1964. Virallisena lajina se ei ole kertaakaan ollut mukana. Tapahtumina ovat olleet pituus- ja tarkkuusheitto ja joukkuepeli. Seitsemästä tapahtumasta viisi on voittanut Itävalta. Loput kaksi tapahtumaa voitti Saksan yhdistynyt joukkue.


title: Gabriel Lawrence Sengol

text: Gabriel Lawrence Sengol (18. syyskuuta 1928 – 29. tammikuuta 2012) oli intialainen roomalaiskatolinen piispa. Hänet vihittiin papiksi 17. huhtikuuta 1955 ja nimitettiin Tiruchirapallin hiippakunnan piispaksi 6. lokakuuta 1990. Piispaksi vihkiminen seurasi 30. joulukuuta. Pääkonsekraattorina toimi Duraisamy Simon Lourdusamy, jota avustivat Marianus Arokiasamy ja Packiam Arokiaswamy.


title: Gabriel Lawrence Sengol

text: Sengol erosi tehtävistään 14. lokakuuta 1997. Vuonna 2000 hänen seuraajakseen nimitettiin Antony Devotta.


title: CAF:n karsinnat jalkapallon maailmanmestaruuskilpailuihin 2014

text: Vuoden 2014 jalkapallon MM-kilpailujen karsintoihin osallistui Afrikan maanosaliitosta CAF:sta 52 joukkuetta, jotka kilpailivat viidestä paikasta Brasiliassa pelattavaan lopputurnaukseen. Mauritania oli ainoa CAF:n jäsen, joka ei osallistunut karsintoihin.


text: Afrikan karsinnat jaettiin kolmeen osioon. Ensimmäiseen osioon osallistui vain 24 Afrikan FIFA-rankingissa huonointen sijoitettua valtiota. Nämä valtiot jaettiin, jotka pelasivat kaksoisottelut seuraavalle kierrokselle pääsystä. Valtiot jaettiin kahteen arvontakoriin FIFA-rankingin mukaan. Toiselle kierrokselle pääsivät 28 parhaiten sijoitettua valtiota, sekä ensimmäisen kierroksen voittajat. Toiselle kierrokselle selvinneet 40 valtiota on jaettiin kymmeneen lohkoon. Jokaisen lohkon voittaja pääsi kolmannelle kierrokselle, jossa voittajat jaettiin pareihin. Parit pelasivat kaksoisottelut, joiden voittajat pääsevät MM-kilpailujen lopputurnaukseen.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Karsintoihin osallistuvat valtiot jaettiin kuuteen arvontakoriin. Ensimmäisiin kolmeen sijoitettiin 28 FIFA-rankingissa parhaiten sijoitettua valtiota. 12 ensimmäisen kierroksen voittajaa sijoitettiin koriin kolme ja neljä. Koreihin 5 ja 6 sijoitettiin 24 huonointen sijoitettua joukkuetta. Joukkueet jaettiin neljään lohkoon siten, että neljästä ensimmäisestä korista otettiin yksi joukkue jokaiseen lohkoon. Arvonta suoritettiin Rio de Janeirossa 30. heinäkuuta 2011.


text: Mauritania oli ainoa CAFin jäsen, joka ei osallistunut karsintoihin.


text: = 1.kierroksen kaksoisottelun voittaja.


text: Kolmannen kierroksen otteluparit arvottiin Kairossa 16. syyskuuta. Ensimmäiset osaottelut pelattiin 11.-15.10. ja toiset osaottelut 15.-19.11. Otteluparien voittajat selviytyivät MM-lopputurnaukseen.


title: Järvenpää (sukunimi)

text: Järvenpää on suomalainen sukunimi. Se on voinut syntyä sijaintia ilmaisevista talonnimistä.


title: Järvenpää (sukunimi)

text: Tunnettuja Järvenpää-nimisiä:


title: Peter Remigius

text: Peter Remigius (s. 20. toukokuuta 1939) on intialainen roomalaiskatolinen piispa. Hänet vihittiin papiksi 18. huhtikuuta 1966 ja nimitettiin Kumbakonamin hiippakunnan piispaksi 10. marraskuuta 1989. Piispaksi vihkiminen seurasi 3. tammikuuta 1990. Pääkonsekraattorina toimi Duraisamy Simon Lourdusamy, jota avustivat Marianus Arokiasamy ja Venmani S. Selvanather.


title: Peter Remigius

text: Remigius siirtyi toiseen hiippakuntaan saatuaan 30. kesäkuuta 2007 nimityksen Kottarin piispaksi saman vuoden tammikuussa kuolleen Leon Augustine Tharmarajin seuraajaksi.


title: Homelin rautatieasema

text: Homelin rautatieasema eli Gomelin rautatieasema (, ) on tärkeä Valko-Venäjän rautateiden väli- ja risteysasema Valko-Venäjän toiseksi suurimmassa kaupungissa Homelissa (Gomel).


title: Homelin rautatieasema

text: Homelin asema sijaitsee Homelin kantakaupungissa.


title: Homelin rautatieasema

text: Asemalta kulkee kaukojunia muihin Valko-Venäjän maakuntakeskuksiin sekä ulkomaille, mm. Ukrainaan, Venäjälle ja Liettuaan. Paikallisjunaliikenne on kattava ja ulottuu lähikaupunkeihin niin idässä (Dobruš), pohjoisessa (Buda-Kašaljova, Žlobin, Rahatšou, Mahiljou, Svetlahorsk) kuin lännessäkin (Retšytsa, Vasilevitšy, H’oiniki, Kalinkavitšy, Žytkavitšy).


title: Homelin rautatieasema

text: Asemalla on jatkunut jo vuosia perinne soittaa aseman kovaäänisistä tunnettu neuvostoaikainen marssi "Slaavittaren jäähyväiset" (), kun henkilöjuna lähtee Gomelin asemalta pääkaupunki Minskiin.


Yhdistyneiden kansakuntien huoltohallintoalue (engl. "United Nations Trust Territory") oli Yhdistyneiden kansakuntien alaisuudessa oleva alue, jonka hallinto oli luovutettu väliaikaisesti eräille YK:n jäsenvaltiolle. Huoltohallintoalueita oli alun perin yksitoista, mutta viimeinenkin niistä, Yhdysvaltain Tyynenmeren saarten huoltohallintoalueeseen kuulunut Palau, itsenäistyi vuonna 1994. Huoltohallintoalueita koskevat määräykset ssa ovat kuitenkin edelleen muodollisesti voimassa. Myös huoltohallintoalueiden hallintaa valvonut elin, huoltohallintoneuvosto, on muodollisesti edelleenkin yksi Yhdistyneiden kansankuntien elimistä. Käytännössä huoltohallintoneuvosto lopetti kuitenkin toimintansa viimeisen huoltohallintoalueen itsenäistyttyä.


title: Yhdistyneiden kansakuntien huoltohallintoalue

text: Suurin osa huoltohallintoalueista oli ensimmäisen maailmansodan päättymisen jälkeen luotuja Kansainliiton mandaattialueita. Kyseiset mandaattialueet oli muodostettu Saksan keisarikunnan entisistä siirtomaista ja Osmanien valtakuntaan kuuluneista Lähi-idän alueista. Lähi-idän mandaattialueet itsenäistyivät jo ennen toisen maailmansotaa tai välittömästi sodan jälkeen. Sen sijaan Afrikassa ja Oseaniassa sijainneet mandaattialueet siirtyivät Yhdistyneiden kansakuntien hallinnoitaviksi.


text: Entisten mandaattialueiden lisäksi huoltohallintoalueiksi olisi YK:n peruskirjan mukaan voitu muodostaa myös alueet, jotka toisen maailmansodan vuoksi olisi erotettu vihollisvaltioista, sekä alueet, jotka niiden hallinnosta vastuussa olevat valtiot olisivat vapaaehtoisesti asettaneet järjestelmän alaisiksi. Ennen sotaa Italialle kuuluneesta Italian Somalimaasta muodostettiinkin Yhdistyneiden kansakuntien huoltohallintoalue, ainoana alueena, joka ei ollut aikaisemmin ollut mandaattialue - tosin sen hallinnointi uskottiin entiselle siirtomaaisännälle Italialle.


text: Huoltohallintoalueita koskevat määräykset sisältyvät YK:n peruskirjan kappaleeseen XII. Sen mukaan huoltohallintojärjestelmän tavoitteena oli maailmanrauhan säilyttämisen lisäksi alueiden poliittinen, taloudellinen, sosiaalinen ja kasvatuksellinen kehittäminen niin, että ne myöhemmin pystyisivät hallinnoimaan itse itseään. Huoltohallintojärjestelmä oli siis alun alkaenkin tarkoitettu väliaikaiseksi; sen tarkoituksena oli nimenomaan huoltohallintoalueiden asteittainen kehittäminen kohti itsehallintoa tai täyttä itsenäisyyttä.


text: Huoltohallintoalueiden kehittämistä ja hallinnointia valvoi Yhdistyneiden kansankuntien päämajassa kokoontunut huoltohallintoneuvosto. Huoltohallintoalueista vastanneiden jäsenmaiden oli toimitettava säännöllisesti raportti alueen kehittymisestä huoltohallintoneuvostolle. Neuvostossa olivat edustettuina turvallisuusneuvoston viisi pysyvää jäsenmaata (Yhdysvallat, Ranska, Iso-Britannia, Neuvostoliitto ja Kiinan tasavalta, myöhemmin Kiinan kansantasavalta); lisäksi neuvostoon valittiin edustajia YK:n yleiskokouksessa. Viimeisenkin huoltohallintoalueen, Palaun, itsenäistyttyä 1. lokakuuta 1994 huoltohallintoneuvosto päätti lopettaa toistaiseksi toimintansa 1. marraskuuta samana vuonna. Tämä merkitsi, että neuvosto ei enää kokoonnu säännöllisesti eikä siihen valita edustajia. Muodollisesti huoltohallintoneuvosto on vielä olemassa, koska YK:n yleiskokous ei ole lopettanut sen toimintaa eikä poistanut sitä koskevia määräyksiä YK:n peruskirjasta.


title: Thomas Menamparampil

text: Thomas Menamparampil (s. 22. lokakuuta 1936) on intialainen roomalaiskatolinen arkkipiispa. Hänet vihittiin salesiaanipapiksi 2. toukokuuta 1965 ja nimitettiin Dibrugarhin hiippakunnan piispaksi 19. kesäkuuta 1981. Piispaksi vihkiminen seurasi 29. marraskuuta. Pääkonsekraattorina toimi Hubert D'Rosario, jota avustivat Orestes Marengo ja Robert Kerketta.


title: Thomas Menamparampil

text: Menamparampil nimitettiin 30. maaliskuuta 1992 Guwahatin piispaksi; 10. heinäkuuta 1995 Guwahatista tuli arkkihiippakunta ja Menamparampilista sen arkkipiispa.


title: Robert Kerketta

text: Robert Kerketta (22. lokakuuta 1932 – 22. joulukuuta 2018) oli intialainen roomalaiskatolinen piispa. Hänet vihittiin salesiaanipapiksi 11. helmikuuta 1963 ja nimitettiin Dibrugarhin hiippakunnan piispaksi 21. toukokuuta 1970. Piispaksi vihkiminen seurasi 18. lokakuuta. Pääkonsekraattorina toimi Orestes Marengon ja Joseph Mittathanyn avustama Hubert D'Rosario.


title: Robert Kerketta

text: 24. lokakuuta 1980 Kerketta sai uuden nimityksen Tezpurin piispaksi, jona hän toimi, kunnes jäi eläkkeelle 3. joulukuuta 2007.


title: Thomas Pulloppillil

text: Thomas Pulloppillil (s. 14. heinäkuuta 1954) on intialainen roomalaiskatolinen piispa. Hänet vihittiin papiksi 6. huhtikuuta 1981 ja nimitettiin perustetun Bongaigaonin hiippakunnan ensimmäiseksi piispaksi 10. toukokuuta 2000. Piispaksi vihkiminen seurasi 20. elokuuta. Pääkonsekraattorina toimi Thomas Menamparampil, jota avustivat Joseph Mittathany ja Robert Kerketta.


title: Hinnasta viis

text: Hinnasta viis ("Hors de prix") on Pierre Salvadorin ohjaama ranskalainen romanttinen komedia, joka sai ensi-iltansa vuonna 2006. Päärooleja näyttelevät Audrey Tautou ja Gad Elmaleh.


title: Hinnasta viis

text: Nuori onnenonkija hurmaa vaatimattoman baarimikon luullessaan tätä rikkaaksi mieheksi. Totuuden tultua ilmi parin välille kehittyy omalaatuinen suhde.


title: Raymond Mwanyika

text: Raymond Mwanyika (1930 Uwemba – 24. lokakuuta 2013) oli tansanialainen roomalaiskatolinen piispa. Hänet vihittiin papiksi 11. lokakuuta 1959 ja nimitettiin Njomben hiippakunnan piispaksi 16. tammikuuta 1971. Piispaksi vihkiminen seurasi 25. huhtikuuta Laurean Rugambwan toimiessa pääkonsekraattorina sekä Eberhard Hermann Spiessin ja James Dominic Sangun avustaessa.


title: Raymond Mwanyika

text: Mwanyika erosi tehtävistään 8. kesäkuuta 2002, jolloin hänen seuraajakseen nimitettiin Alfred Leonhard Maluma.


title: Gabriel Mmole

text: Gabriel Mmole (s. 1939) on tansanialainen roomalaiskatolinen piispa. Hänet vihittiin papiksi 14. lokakuuta 1971 ja nimitettiin Mtwaran hiippakunnan piispaksi 12. maaliskuuta 1988. Piispaksi vihkiminen seurasi 25. toukokuuta. Pääkonsekraattorina toimi Laurean Rugambwa, jota avustivat James Joseph Komba ja Raymond Mwanyika.


title: Alfred Leonhard Maluma

text: Alfred Leonhard Maluma (s. 12. joulukuuta 1955) on tansanialainen roomalaiskatolinen piispa. Hänet vihittiin papiksi Njomben hiippakunnassa 17. marraskuuta 1985, ja hänet nimitettiin saman hiippakunnan piispaksi Raymond Mwanyikan erottua tehtävästään 8. kesäkuuta 2002. Piispaksi vihkiminen seurasi 1. syyskuuta. Pääkonsekraattorina toimi Polycarp Pengo, jota avustivat Norbert Wendelin Mtega ja Emmanuel A. Mapunda.


title: Norbert Wendelin Mtega

text: Norbert Wendelin Mtega (s. 17. elokuuta 1945) on tansanialainen roomalaiskatolinen arkkipiispa. Hänet vihittiin papiksi 14. marraskuuta 1973 ja nimitettiin Iringan hiippakunnan piispaksi 28. lokakuuta 1985. Piispaksi vihkiminen seurasi 6. tammikuuta 1986. Pääkonsekraattorina toimi paavi Johannes Paavali II, jota avustivat Agostino Casaroli ja Bernardin Gantin.


title: Norbert Wendelin Mtega

text: Mtega siirtyi Songean arkkipiispaksi saatuaan uuden nimityksen 6. heinäkuuta 1992. Hän erosi 15. toukokuuta 2013.


title: Emmanuel A. Mapunda

text: Emmanuel A. Mapunda (s. 10. joulukuuta 1935) on tansanialainen roomalaiskatolinen piispa. Hänet vihittiin papiksi 8. elokuuta 1965 ja nimitettiin Mbingan hiippakunnan piispaksi 22. joulukuuta 1986. Piispaksi vihittäessä 6. tammikuuta 1987 pääkonsekraattorina toimi Eduardo Martínez Somalon ja José Tomás Sánchezin avustama paavi Johannes Paavali II.


title: Emmanuel A. Mapunda

text: Mapunda johti Mbingan hiippakuntaa, kunnes jäi eläkkeelle 12. maaliskuuta 2011.


title: Álvaro Cejudo

text: Álvaro Cejudo Carmona (s. 29. tammikuuta 1984 Puente Genil, Córdoban maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkäävä keskikenttäpelaaja.


title: Álvaro Cejudo

text: Cejudo siirtyi pamplonalaisseura Osasunaan 320 000 euron siirtokorvauksella 14. tammikuuta 2011. Hänet hankittiin korvaamaan seurasta poissiirtynyttä Juanfrania. Hän pelasi puolikkaan kauden aikana 13 ottelussa ja teki niissä yhden maalin.


title: Harry Cameron

text: Harold Hugh "Cammie" Cameron (6. helmikuuta 1890 – 20. lokakuuta 1953) oli kanadalainen jääkiekkoilija, joka ammattilaisena edusti seuroja Toronto Blueshirts, Toronto Arenas, Ottawa Senators, Toronto St. Pats ja Montreal Canadiens. Puolustajana pelannut Cameron voitti kolme kertaa Stanley Cupin: ensimmäisen NHL-mestaruuden hän saavutti 1913–14 Toronto Blueshirtsille, toisen 1917–18 samoin Blueshirtsille ja kolmannen Stanley Cupin kaudella 1921–22 Toronto St. Patsille.


title: Harry Cameron

text: Cameron oli lajin ensimmäisiä maalinteossa kunnostautuneita puolustajapelaajia. Hän viimeisteli 88 osumaa 121 ottelussa NHL:ssä.


title: Harry Cameron

text: Hänet valittiin postuumisti Hockey Hall of Fameen 1962.


title: You and I

text: You and I (engl., suom. "sinä ja minä") voi tarkoittaa seuraavia:


title: Damião António Franklin

text: Damião António Franklin (6. elokuuta 1950 Cabinda – 28. huhtikuuta 2014) oli angolalainen roomalaiskatolinen arkkipiispa. Hänet vihittiin papiksi 28. kesäkuuta 1978 ja nimitettiin Luandan arkkihiippakunnan vihkipiispaksi sekä Faleronen titulaaripiispaksi 29. toukokuuta 1992. Eduardo André Muacan ja Félix del Blanco Prieton avustama Alexandre do Nascimento konsekroi Franklinin piispaksi 12. heinäkuuta 1992.


title: Damião António Franklin

text: Franklin sai 23. tammikuuta 2001 nimityksen Luandan arkkipiispaksi. Hänen edeltäjänsä oli eläkkeelle jäänyt Alexandre do Nascimento.


title: Gabriel Mbilingi

text: Gabriel Mbilingi (s. 17. tammikuuta 1958) on spiritaaneihin kuuluva angolalainen roomalaiskatolinen arkkipiispa. Hänet vihittiin papiksi 26. helmikuuta 1984 ja nimitettiin Lwenan hiippakunnan koadjuuttoripiispaksi 15. lokakuuta 1999. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.


title: Gabriel Mbilingi

text: Mbilingistä tuli 7. kesäkuuta 2000 Lwenan piispa. 11. joulukuuta 2006 hänet nimitettiin Lubangon arkkihiippakunnan koadjuuttoriarkkipiispaksi, ja 5. syyskuuta 2009 hänestä tuli sen arkkipiispa.


title: Zacarias Kamwenho

text: Zacarias Kamwenho (s. 5. syyskuuta 1934) on angolalainen roomalaiskatolinen arkkipiispa. Hänet vihittiin papiksi 9. heinäkuuta 1961 ja nimitettiin Luandan arkkihiippakunnan vihkipiispaksi sekä Tablan titulaaripiispaksi 26. elokuuta 1974. Piispaksi vihkiminen seurasi 23. marraskuuta. Pääkonsekraattorina toimi Américo Henriques, jota avustivat Manuel Nunes Gabriel ja Eduardo André Muaca.


title: Zacarias Kamwenho

text: 10. elokuuta 1975 Kamwenho sai nimityksen Novo Redondon piispaksi ja 3. maaliskuuta 1995 Lubangon arkkihiippakunnan koadjuuttoriarkkipiispaksi. 15. tammikuuta 1997 Kamwenhosta tuli Lubangon arkkipiispa, jona hän toimi, kunnes jäi eläkkeelle 75-vuotispäivänään 5. syyskuuta 2009.


title: Zacarias Kamwenho

text: Kamwenho on myös rauhanaktivisti. Hänelle myönnettiin Saharov-palkinto vuonna 2001.


title: José Francisco Moreira dos Santos

text: José Francisco Moreira dos Santos (s. 12. lokakuuta 1928) on angolalainen roomalaiskatolinen piispa. Hän kuuluu kapusiineihin. Hänet vihittiin papiksi 20. tammikuuta 1952 ja nimitettiin Carmona e São Salvadorin hiippakunnan piispaksi 14. maaliskuuta 1967. Piispaksi vihkiminen seurasi 30. huhtikuuta. Pääkonsekraattorina toimi Maximilien de Fürstenberg, jota avustivat Ernesto Sena de Oliveira ja Florentino de Andrade e Silva.


title: José Francisco Moreira dos Santos

text: Carmona e São Salvadorin hiippakunnan nimi vaihtui Uijeksi 16. toukokuuta 1979. Moreira dos Santos johti hiippakuntaa, kunnes jäi eläkkeelle 2. helmikuuta 2008.


title: Luis María Pérez de Onraita Aguirre

text: Luis María Pérez de Onraita Aguirre (12. huhtikuuta 1933 Álava – 3. huhtikuuta 2015) oli Angolassa toiminut espanjalainen roomalaiskatolinen arkkipiispa. Hänet vihittiin papiksi 11. elokuuta 1957 ja nimitettiin Malanjen hiippakunnan koadjuuttoripiispaksi 15. joulukuuta 1995. Pérez de Onraita Aguirren konsekroi piispaksi Miguel José Asurmendi Aramendian ja Eugénio Salessun avustama Félix del Blanco Prieto 10. maaliskuuta 1996.


title: Luis María Pérez de Onraita Aguirre

text: Pérez de Onraita Aguirresta tuli Malanjen piispa 27. elokuuta 1998. Hiippakunnasta tuli arkkihiippakunta 12. huhtikuuta 2011, ja Pérez de Onraita Aguirre jatkoi työtään sen arkkipiispana, kunnes jäi eläkkeelle 19. toukokuuta 2012.


title: Emílio Sumbelelo

text: Emílio Sumbelelo (s. 5. maaliskuuta 1964) on angolalainen roomalaiskatolinen piispa. Hänet vihittiin papiksi Benguelan hiippakunnassa 4. elokuuta 1991 ja nimitettiin Uijen hiippakunnan koadjuuttoripiispaksi 1. joulukuuta 2006. Oscar Lino Lopes Fernandes Braga konsekroi Sumbelelon piispaksi Giovanni Angelo Becciun ja José Francisco Moreira dos Santosin avustamana 25. helmikuuta 2007.


title: Emílio Sumbelelo

text: 2. helmikuuta 2008 Sumbelelosta tuli José Francisco Moreira dos Santosin seuraaja Uijen piispana.


title: Serafino Sprovieri

text: Serafino Sprovieri (18. toukokuuta 1930 San Pietro in Guarano – 3. tammikuuta 2018) oli italialainen roomalaiskatolinen arkkipiispa. Hänet vihittiin papiksi 12. heinäkuuta 1953 ja nimitettiin Catanzaron arkkihiippakunnan vihkipiispaksi sekä Themisoniumin titulaaripiispaksi 11. helmikuuta 1978. Sprovierin konsekroi piispaksi Aurelio Sorrentinon ja Armando Faresin avustama Sebastiano Baggio 9. huhtikuuta 1978.


title: Serafino Sprovieri

text: 31. heinäkuuta 1980 Sprovieri sai nimityksen Rossano e Cariatin ja 25. marraskuuta 1991 Beneventon arkkipiispaksi. Hän jäi eläkkeelle 3. toukokuuta 2006.


title: Roberto Baronio

text: Roberto Baronio (s. 11. joulukuuta 1977 Manerbio, Italia) on italialainen jalkapalloilija.


title: Roberto Baronio

text: Baronio on pelannut pitkän uran Serie A:ssa. Hän on pelannut yhden ottelun Italian maajoukkueessa.


title: Roberto Baronio

text: Baronio on pelipaikaltaan keskikenttäpelaaja.


title: Molukkienhaukkapöllö

text: Molukkienhaukkapöllö ("Ninox squamipila") on pöllöihin kuuluva lintu. Sitä tavataan Indonesiassa, jossa se on paikallisesti yleinen. Sen elinpiiriä ovat subtrooppiset ja trooppiset alavat metsät.


title: Alfred John Keene

text: Alfred John Keene (1864–1930) oli englantilainen taidemaalari, joka eli ja työskenteli Derbyssä.


title: Alfred John Keene

text: Alfred John Keene oli Keenen perheen viidestä pojasta toiseksi nuorin. Poikien isoisä oli muuttanut Derbyyn Frost & Stevensonin silkkikehräämön johtajaksi. Poikien isä Richard Keene opiskeli painotekniikkaa, ja hän perusti oman kirjapaino-, kustannus- ja kirjakauppayrityksen, joka alkoi myöhemmin julkaista viikoittain ilmestyvää Derby Telegraph -lehteä. Perheeseen syntyi 17 vuoden aikana viisi poikaa ja neljä tytärtä.


title: Alfred John Keene

text: Julkaisu- ja painotoiminnan ohella perheen isä kiinnostui valokuvauksesta. Hän kiersi Derbyshireä ottamassa maisemakuvia ja myi vedoksia niistä liikkeessään. Hän avasi myös muotokuvastudion ja kävi tilauksesta ottamassa valokuvia myös Derbyshiren ulkopuolella. Vanhin pojista, Richard Keene junior, ryhtyi myös valokuvaajaksi ja avasi oman studion. Myös kolmanneksi vanhin poika Charles Barrow Keene oli palkittu valokuvauksen harrastaja.


title: Alfred John Keene

text: Alfred John Keenen lisäksi hänen vanhin veljensä William Caxton Keene (1855-1910) maalasi akvarelleja. Hän opiskeli taidetta Lontoossa ja maalaamisen lisäksi teki taidegrafiikkaa. Isän kuoleman jälkeen Charles Barrow Keene ja Alfred John Keene jatkoivat perheyrityksen toimintaa.


title: Alfred John Keene

text: Alfred John Keene oli yksi Derby Sketching Clubin perustajajäsenistä.Hän maalasi monia akvarelleja Derbyn maisemista ja rakennuksista. Myöhemmin Alfred E. Goodey keräsi hänen Derby-aiheisia maalauksiaan ja lahjoitti kokoelman Derbyn kaupunginmuseolle.


title: Keskinen

text: Keskinen voi viitata:


title: Keskinen

text: Keskinen on seuraavien suomalaisten sukunimi:


title: Poppe Berg

text: Ralf-Erik ”Poppe” Berg (17. maaliskuuta 1921 Helsinki – 18. heinäkuuta 2011 Helsinki) oli suomalainen toimittaja, juontaja ja tietokilpailujen vetäjä. Berg työskenteli Yleisradiossa ja vuosina 1973–1988 televisioyhtiö ZDF:n palveluksessa Saksassa.


title: Poppe Berg

text: Berg oli vuodesta 1960 ensimmäisiä suomalaisten televisiotietokilpailujen vetäjiä. Kaikissa Pohjoismaissa esitetty "Arpa on heitetty" teki Bergistä tunnetun koko Pohjolassa. Muita hänen juontamiaan tietokilpailuja olivat "Salaisuuksien salonki" ja "Visailu puolalaisittain". Television ensimmäisiä ruokaohjelmia oli "Maukkaita matkoja ja mukavia muistoja".


title: Poppe Berg

text: Kotikieleltään ruotsinkielinen Berg kävi suomenkielisen koulun. Kesätöissä Saksassa hän oppi saksan. Jatkosodan syttyessä Berg kutsuttiin palvelukseen, mutta hän siirtyi pian Kauppahuone Hilbertiin valvomaan Saksasta tulevien aseiden kuljetusta ja vuonna 1942 hän siirtyi kauppahuoneen palvelukseen Berliiniin. Rauhan palattua Berg työskenteli John Nurmisen palveluksessa. Myöhemmin hän työskenteli vapaana toimittajana radiossa ja Yleisradion ruotsinkielisten ohjelmien juontajana, kunnes hänet vuonna 1960 palkattiin vakituisesti vetämään Pohjoisvisiota, ja tällöin alkoivat myös tietokilpailujen juontotehtävät.


title: Poppe Berg

text: Ylen Eurovisio-toimiston päällikkönä Berg työskenteli vuosina 1964–1969, ja tehtäviin kuului myös yhteistyötä Intervision kanssa. Ylen ulkomaantoiminnan ohjelmapäällköksi hänet nimitettiin vuonna 1969, mutta heti 1970 hän muutti Saksaan Beta-FILMin palvelukseen, jossa hän vastasi Pohjoismaiden ja Neuvostoliiton alueista. Vuonna 1973 hän siirtyi televisioyhtiö ZDF:n palvelukseen ohjelmanmyynnin apulaismyyntipäälliköksi ja 1975 kansainvälisen osaston johtajaksi. Hän jäi eläkkeelle vuonna 1988 ja palasi Suomeen 2006.


title: Lemmenhotelli

text: Lemmenhotelli voi tarkoittaa seuraavia:


title: Alive! Tour

text: Alive! Tour oli Kiss-yhtyeen viides kiertue. Kiertue promotoi yhtyeen ensimmäistä live-albumia: "Alive!". Kiertue alkoi 10. syyskuuta 1975 ja loppui 6. kesäkuuta 1976. Kiertue oli myös Kissin ensimmäinen kiertue, joka ulottui Eurooppaan.


title: Fidèle Agbatchi

text: Fidèle Agbatchi (s. 23. lokakuuta 1950) on beniniläinen roomalaiskatolinen arkkipiispa. Hänet vihittiin papiksi 7. tammikuuta 1978 ja nimitettiin Parakoun arkkihiippakunnan arkkipiispaksi 14. huhtikuuta 2000. Piispaksi vihkiminen seurasi 10. kesäkuuta. Pääkonsekraattorina toimi Bernardin Gantin, jota avustivat Nestor Assogba ja Felix Alaba Adeosin Job.


title: Fidèle Agbatchi

text: Agbatchi erosi tehtävistään 4. marraskuuta 2010.


title: Nestor Assogba

text: Nestor Assogba (21. helmikuuta 1929 Abomey – 22. elokuuta 2017) oli beniniläinen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Parakoun piispaksi 10. huhtikuuta 1976. Piispaksi vihkiminen seurasi 25. heinäkuuta. Pääkonsekraattorina toimi Bernardin Gantin, jota avustivat Lucien Monsi-Agboka ja Guy-Marie-Joseph Riobé.


title: Nestor Assogba

text: Parakousta tuli arkkihiippakunta 16. lokakuuta 1997 ja Assogbasta sen arkkipiispa. 29. lokakuuta 1999 hänet nimitettiin Cotonoun arkkipiispaksi, jona hän toimi, kunnes jäi eläkkeelle 5. maaliskuuta 2005.


title: Felix Alaba Adeosin Job

text: Felix Alaba Adeosin Job (s. 24. kesäkuuta 1938) on nigerialainen roomalaiskatolinen arkkipiispa. Hänet vihittiin papiksi 24. joulukuuta 1966 ja nimitettiin Ibadanin hiippakunnan vihkipiispaksi sekä Abthugnin titulaaripiispaksi 11. maaliskuuta 1971. Piispaksi vihkiminen seurasi 4. heinäkuuta. Pääkonsekraattorina toimi Richard Finn, jota avustivat John Kwao Amuzu Aggey ja Anthony Saliu Sanusi.


title: Felix Alaba Adeosin Job

text: Job nimitettiin 5. lokakuuta 1974 Ibadanin piispaksi. 26. maaliskuuta 1994 hiippakunta korotettiin arkkihiippakunnaksi, ja Jobista tuli sen arkkipiispa.


title: I’ll Be There for You (The Rembrandtsin kappale)

text: ”I’ll Be There for You” on yhdysvaltalaisen rockyhtyeen The Rembrandtsin kappale. Kappale tunnetaan parhaiten yhdysvaltalaisen televisiosarjan "Frendit" (1994–2004) tunnuskappaleena. Kappale julkaistiin myös ensimmäisenä singlenä yhtyeen kolmannelta studioalbumilta "LP".


text: ”I’ll Be There for You” -kappaleen kirjoittivat "Frendien" tuottajien David Cranen ja Marta Kauffmanin lisäksi Kauffmanin puoliso, säveltäjä Michael Skloff, ja lauluntekijä Allee Willis yhdessä The Rembrandts -yhtyeen jäsenten Phil Sōlemin ja Danny Wilden kanssa. Kappaletta tarjottiin alun perin rockyhtyeille They Might Be Giants ja R.E.M. Kappale on saanut vahvasti vaikutteita Beatlesin kappaleesta ”I Feel Fine”, joka puolestaan oli saanut vaikutteita blueslaulaja Bobby Parkerin kappaleesta ”Watch Your Step”.


text: Alkuperäinen tunnusmusiikki, joka kesti alle minuutin, nauhoitettiin myöhemmin kolmiminuuttiseksi popkappaleeksi sen yllättävän suosion seurauksena. Kappale julkaistiin The Rembrandtsin albumilla "LP" viime hetkellä. Laulua ei alun perin julkaistu singlenä, sillä tuohon aikaan levy-yhtiöt pelkäsivät sen syövän albumin myynnistä.


text: Kappaleen musiikkivideo sisältää "Frendien" kuusi päähenkilöä tanssimassa ja laulamassa yhdessä The Rembrandtsin kanssa. Musiikkivideo on julkaistu televisiosarjan DVD-julkaisuilla.


title: Boris Špigel

text: Boris Isaakovitš Špigel (, myös kirjoitusasussa "Spiegel", s. 18. helmikuuta 1953) on venäläinen senaattori eli Venäjän liittoneuvoston jäsen, Venäjänkielisten juutalaisten maailmankongressin presidentti ja liikemies.


title: Boris Špigel

text: Špigel syntyi Hmelnytskyin kaupungissa Ukrainassa vuonna 1953 ja valmistui 1980 Kamenets-Podolskin valtiollisesta pedagogisesta instituutista ja 2003 yleisvenäläisestä ulkomaankauppa-akatemiasta, missä hän toimii myös professorina. Koulutukseltaan Spiegel on taloustieteen tohtori.


title: Boris Špigel

text: Venäjän liittoneuvostossa Špigel on ollut vuodesta 2003 Penzan alueen edustajana. Nykyisin hän toimii liittoneuvoston Venäjän kansalaisyhteiskunnan kehittämisen komission puheenjohtajana ja on myös varapuheenjohtajana tieteen, kulttuurin, koulutuksen, terveydenhuollon ja ekologian komissiossa sekä informaatiopolitiikan komission jäsen.


title: Boris Špigel

text:
Špigel on suuren venäläisen Biotek-lääketukun omistaja. Hän toimii MSK-tuotantoyhtiönsä ("Muzyka. Soveršenstvo. Krasota") kautta merkittävien venäläisten artistien tuottajana.
Špigel on 2010 perustetun kansainvälisen antifasistisen järjestön "Maailma ilman natsismia" presidentti. Järjestö kertoo torjuvansa maailmanlaajuisesti uusnatsismia, muukalaisvihaa ja fasismia. Järjestön Suomen-osaston on perustanut Johan Bäckman. Bäckman on kuvannut suhdettaan Špigeliin seuraavasti: ”Spiegel on henkilökohtaisesti minulle erittäin tärkeä yhteistyökumppani ja tapaamme säännöllisesti.” Iltalehden mukaan Špigel on Bäckmanin sponsori.


title: Boris Špigel

text: Špigel herätti huomiota tammikuussa 2011, kun häneltä ryöstettiin Eilatissa hotellihuoneesta 280 000 dollaria käteisenä.


title: CONMEBOL:n karsinnat jalkapallon maailmanmestaruuskilpailuihin 2014

text: Vuoden 2014 jalkapallon MM-kilpailujen karsintoihin osallistui Etelä-Amerikan maanosaliitosta CONMEBOL:sta 9 joukkuetta, jotka kilpailivat 4,5 paikasta Brasiliassa pelattavaan lopputurnaukseen. Suoran lopputurnauspaikan sai isäntämaa Brasilia, sekä lohkon neljä parasta joukkuetta. Lohkon viides pelasi viidettä vastaan jatkokarsinnan. Karsinnat pelatiin 7. lokakuuta 2011 – 15. lokakuuta 2013.


text: Kaikki karsivat valtiot laitettiin samaan lohkoon, jonka neljä parasta pääsivät suoraan MM-kilpailujen lopputurnaukseen. Lohkon viides pelasi viidettä vastaan jatkokarsinnan. Isäntämaa Brasilia pääsi suoraan kilpailuihin. Joukkueet pelasivat jokainen kuusitoista ottelua.


text: FIFA on päättänyt kaikille maanosille yhteisestä tavasta ratkaista sijoitukset joukkueitten kesken:


text: Uruguay selviytyi MM-lopputurnaukseen.


title: Veronalennuselokuva

text: Veronalennuselokuvaksi on kutsuttu lyhyitä dokumenttielokuvia, joita esitettiin Suomen elokuvateattereissa pitkien elokuvien alkukuvina. Vuosina 1933–1964 tehtiin noin 6 000 veronalennuselokuvaa.


title: Veronalennuselokuva

text: Lyhytelokuvia esittämällä elokuvateatteri sai viiden prosentin alennuksen elokuvien leimaveroon. Alennus oli niin merkittävä, että se pitkälti ylläpiti filmintuotantoa. Veronalennuksen saadakseen oli lyhytkuvan oltava valistava, opetuksellinen tai uutisluontoinen. Mainostaa ei saanut.


title: Veronalennuselokuva

text: Ne olivat harvoin elokuvallisesti merkittäviä, mutta niihin on tallennettu suuri määrä suomalaista elämänmenoa.


title: Piko ja Fantasio Australiassa

text: Piko ja Fantasio Australiassa () 34. "Pikon ja Fantasion seikkailuja" -sarjan albumi. Sen on käsikirjoittanut Tome ja piirtänyt Janry. Sarjakuva ilmestyi jatkotarinana "Spirou"-lehdessä 1983 ja albumina 1985.


title: Valkoinen tiikeri (sarjakuva)

text: Valkoinen tiikeri () on Didier Conrad'n vuodesta 2005 piirtämä sarjakuva. Sarjan albumeita julkaisee suomeksi Apollo.


title: Agustín Calleri

text: Agustín Calleri (s. 14. syyskuuta 1976 Río Cuarto) on argentiinalainen entinen tennispelaaja. Parhaimmillaan hän oli kaksinpelissä ATP-listan sijalla 16 heinäkuussa 2003 ja nelinpelissä sijalla 52 kesäkuussa 2008. Urallaan hän voitti kaksi ATP-turnausta kaksinpelissä ja kolme turnausta nelinpelissä.


title: Agustín Calleri

text: Grand Slam -turnauksissa Calleri pääsi parhaimmillaan kolmannelle kierrokselle sekä Ranskan että Yhdysvaltain avoimissa vuonna 2000. Ranskan avoimissa hän hävisi kolmannella kierroksella Andrei Medvedeville ja Yhdysvaltain avoimissa Pete Samprasille.


title: Agustín Calleri

text: Ensimmäisen turnausvoittonsa kaksinpelissä Calleri saavutti Acapulcossa maaliskuussa 2003 voitettuaan loppuottelussa Mariano Zabaletan. Toinen turnausvoitto tuli Kitzbühelissä heinäkuussa 2006, kun hän voitti loppuottelussa Juan Ignacio Chelan. Kaksinpelifinaalin häviävänä osapuolena Calleri oli kuudesti.


title: Agustín Calleri

text: Calleri lopetti uransa 33-vuotiaana helmikuussa 2010.


title: Urho Kekkosen patsas (Raahe)

text: Presidentti Urho Kaleva Kekkosen patsas on Raahessa vuonna 2008 paljastettu patsas, joka esittää presidentti Urho Kekkosta. Sen on tehnyt kuvanveistäjä Matti Peltokangas. Pronssiin valetussa patsaassa vasen käsi taskussa ja oikea rinnalla oleva presidentti seisoo jalustalla, joka on Raahen Rautaruukin terästä. Teos sijaitsee Raahen Rantakadun varrella sijaitsevassa Rantapuistossa, Raatihuonetta vastapäätä.


title: Urho Kekkosen patsas (Raahe)

text: Aloitteen patsashankkeeksi teki Siika-Pyhäjokialueen liitto, joka halusi korostaa hankkeella Urho Kekkosen merkitystä Siika-Pyhäjokialueen kehittämisessä. Kekkonen vaikutti muun muassa Rautaruukin terästehtaan sijoittumiseen Raaheen.


title: Urho Kekkosen patsas (Raahe)

text: Matti Peltokangas osallistui Kekkosen muistomerkkikilpailuun vuonna 1996 päästen jatkokierrokselle kahdella kilpailuehdotuksellaan, joista figuratiivinen "Urkki ja Sylvi" voitti yleisöäänestyksen ja herätti kiinnostusta raahelaisissa piireissä. Kilpailu johti vuonna 2007 tilaukseen veistoksesta, jossa Kekkonen esiintyy yksin.


title: Urho Kekkosen patsas (Raahe)

text: Teoksen rahoittamiseksi myytiin ”Pikku-Urkkeja". Veistos paljastettiin vuonna 2008.


title: John Kwao Amuzu Aggey

text: John Kwao Amuzu Aggey (5. maaliskuuta 1908 – 13. maaliskuuta 1972) oli nigerialainen roomalaiskatolinen arkkipiispa. Hänet vihittiin papiksi 16. huhtikuuta 1944 ja nimitettiin Lagosin arkkihiippakunnan vihkipiispaksi sekä Sigusin titulaaripiispaksi 26. tammikuuta 1957. Piispaksi vihkiminen seurasi 4. elokuuta 1957. Pääkonsekraattorina toimi Leo Hale Taylor, jota avustivat John Anyogu ja Dominic Ignatius Ekandem.


title: John Kwao Amuzu Aggey

text: Aggey osallistui Vatikaanin toiseen kirkolliskokoukseen. Hänet nimitettiin 6. heinäkuuta 1965 Lagosin arkkipiispaksi, jona hän toimi kuolemaansa saakka.


title: Adolphe-Josué-Frédéric Fiard

text: Adolphe-Josué-Frédéric Fiard (12. joulukuuta 1821 – 10. tammikuuta 1908) oli ranskalainen roomalaiskatolinen piispa. Hänet vihittiin papiksi 13. heinäkuuta 1845. Hänet konsekroi piispaksi Charles-Pierre-François Cottonin ja Louis-Joseph-Marie-Ange Vignen avustama Florian-Jules-Félix Desprez 25. tammikuuta 1882.


title: Adolphe-Josué-Frédéric Fiard

text: Fiard sai 1. syyskuuta 1881 nimityksen Montaubanin hiippakunnan piispaksi, jona hän toimi, kunnes kuoli 86-vuotiaana.


title: Talvisilta

text: Talvisilta on kylä Somerolla Varsinais-Suomen maakunnassa. Kylän väkiluku vuonna 2011 oli 191, mikä teki siitä väkiluvultaan Someron kahdenneksitoista suurimman kylän. Talvisillan naapurikyliä Somerolla ovat Häntälä lännessä sekä Kimala, Saarentaka ja Härkälä pohjoisessa. Lounaassa Talvisilta rajoittuu Kuusjoen Kanungin, etelässä Kiikalan Kärkelän ja lännessä Kiikalan Hirvelän kylään Salossa.


title: Talvisilta

text: Talvisilta kuuluu yhdessä naapurikylien Häntälän, Syvänojan ja Kerkolan kanssa Häntälän postinumeroalueeseen ja samalla alueella toimii myös Lounais-Somerron kyläyhdistys ry. Kylän itäosan kautta kulkee Salosta Somerolle johtava kantatie 52, ja tärkeimpiä liikenneväyliä kylän sisällä ovat paikallistietasoiset yhdystiet Häntäläntie ja Talvisillantie. Kokoontumispaikkana toimii Häntälän maamiesseuran omistama huvikeskus Teeriharju kantatien 52 varressa.


title: Talvisilta

text: Kylän luonnonympäristöä hallitsevat Uskelanjoen sivujoen Rekijoen latvahaarat, jotka ovat uurtaneet ympäröivään savitasankoon syviä rotkolaaksoja. Paikallisesti nämä tunnetaan nimellä Häntälän notkot ja ne muodostavat Someron Kerkolan, Syvänojan, Häntälän ja Talvisillan kylissä arvokkaan perinnebiotooppialueen, joka kuuluu Natura 2000 -suojeluohjelmaan osana Rekijokilaakson Natura 2000 -aluetta. Häntälän notkoja laajempi Rekijokilaakson Natura-alue ulottuu vielä myös viereisten Kiikalan Hirvelän, Kärkelän, Revän ja Rekijoen sekä Perttelin Haalin kylien alueelle Salossa. Notkojen ulkopuolella savitasangosta pistää esiin kalliosydämisiä moreenimäkiä.


title: Talvisilta

text: Talvisilta on viereisten Häntälän, Syvänojan ja Kerkolan, eteläsomerolaisten Lautelan ja Terttilän sekä Somerniemen Kaskiston, Suojoen ja Mäyrämäen kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa, ja kylistä tuli myös hallinnollisesti osa Hämeen lääniä muun Someron tavoin.


title: Talvisilta

text: Talvisillan kylän vanhoja kantataloja ovat olleet ennen isonjaon toimeenpanoa Eskola, Haltia, Luukkala, Nikkari, Nokka ja Teeri. Näistä Teeri halottiin vuonna 1803 Kylä- ja Mäki-Teereksi ja ennen vuotta 1808 Eskola Yli- ja Ali-Eskolaksi. Tämän jälkeen erotettiin Haltiasta 1810-luvuilla uudistaloiksi Hingistö ja Ojala nykyisellä Hingistönkulmalla kylän pohjoisosassa ja nämä jakautuivat edelleen Yli- ja Ali-Hingistöksi ja Yli- ja Ali-Ojalaksi. Muita 1800-luvulla muodostuneita uudistaloja, jotka vielä 1990-luvulla olivat olemassa, olivat Luukkalasta erotetut Mäkilä, Uusitalo ja Ylijoki sekä Nokasta erotetut Peltola ja Pyöliniemi. Lisäksi 1800-luvun loppuun mennessä Nikkari oli jakautunut yli- ja Ali-.Nikkariin ja Luukkala Kylä- ja Pelto-Luukkalaan.


title: Talvisilta

text: Talvisillan historiallinen kylätontti on sijainnut nykyisen Häntäläntien varressa paikalla, jossa vieläkin ovat Nokan, Kylä-Teeren ja Kylä-Luukkalan talot. Näistä Kylä-Luukkalan vuodelta 1876 peräisin oleva päärakennus on sekä maisemallisesti että paikallishistoriallisesti erittäin merkittävä.


title: Sami Hyypiä Akatemia

text: Sami Hyypiä Akatemia on suomalaisen jalkapalloilijan Sami Hyypiän mukaan nimetty jalkapallon valmennus-, tutkimus- ja kehitystoiminnan keskus. Akatemia aloitti toimintansa helmikuussa 2011 ja sijaitsee Eerikkilän urheiluopiston tiloissa. Akatemian tehtävänä on suomalaisen jalkapalloilun kehittäminen siten, että pääosa resursseista kohdennetaan seuraaville painopistealueille:Akatemian johtajana toimii Kyösti Lampinen ja projektikehittäjänä Hannele Forsman.


title: Jacques de Saint-Blanquat

text: Jacques Marie Sébastien de Saint-Blanquat (s. 21. marraskuuta 1925 Toulouse) on ranskalainen roomalaiskatolinen piispa. Hänet vihittiin papiksi 29. maaliskuuta 1952 ja nimitettiin Montaubanin hiippakunnan piispaksi 5. elokuuta 1975. Piispaksi vihkiminen seurasi 5. lokakuuta 1975. Pääkonsekraattorina toimi Louis-Jean-Frédéric Guyot, jota avustivat Louis-Marie-Joseph de Courrèges d'Ustou ja Jean-Lucien-Marie-Joseph Cadilhac.


title: Jacques de Saint-Blanquat

text: De Saint-Blanquat erosi tehtävistään 18. marraskuuta 1995. Hänestä tehtiin vuonna 2009 Kunnialegioonan ritari.


title: Kun Joulupukki suukon sai

text: "Kun Joulupukki suukon sai" () on joululaulu, jonka on säveltänyt ja sanoittanut Tommie Connor.


title: Kun Joulupukki suukon sai

text: Alun perin kappaleen nauhoitti Jimmy Boyd ja se nousi yhdysvaltalaisen "Billboard"-listan ensimmäiselle sijalle vuonna 1952 ja "Cash Box" -listalle seuraavana vuonna. Saks Fifth Avenue tilasi kappaleen edistämään myymälän joulupostikortin myyntiä tuolta vuodelta. Kappale kuvaa tilannetta, jossa lapsi näkee äidin suutelevan joulupukkia (oletettavasti isäänsä joulupukin asussa) mistelinoksan alla.


title: Kun Joulupukki suukon sai

text: Katolinen kirkko tuomitsi Boydin levytyksen, koska sen mielestä kappaleessa yhdistetään seksi uskonnolliseen juhlaan. Monet radiokanavat eivät siksi soittaneet kappaletta, kunnes 13-vuotias Boyd tapasi kirkon edustajia.


title: Kun Joulupukki suukon sai

text: Kappaleesta ovat oman versionsa tehneet The Ronettes, Molly Bee, The Beverley Sisters ja The Jackson 5. Reba McEntire, Amy Winehouse, John Mellencamp, The Cheetah Girls, Jessica Simpson, Teresa Brewer, Rica Fukami, Secret Chiefs 3 ja Dionne Bromfield ovat myös coveroineet sitä. Kip Addotta nauhoitti kappaleen nimellä "I Saw Daddy Kissing Santa Claus".


title: Kun Joulupukki suukon sai

text: Suomeksi kappaleen ovat levyttäneet muiden muassa Brita Koivunen, Kai Hyttinen, Polyteknikkojen kuoro, Anna Hanski ja Laura Voutilainen. Se on mukana myös Saukin ja Pikkuoravien sikermässä "Pikkuoravien joulupotkuri 2".


title: Antonio Ciliberti

text: Antonio Ciliberti (31. tammikuuta 1935 – 1. huhtikuuta 2017) oli italialainen roomalaiskatolinen arkkipiispa. Hänet vihittiin papiksi 12. heinäkuuta 1959 ja nimitettiin Locri-Gerace(-Santa Maria di Polsi)n hiippakunnan piispaksi 7. joulukuuta 1988. Piispaksi vihkiminen seurasi 28. tammikuuta 1989. Pääkonsekraattorina toimi Serafino Sprovieri, jota avustivat Giuseppe Agostino ja Antonio Cantisani.


title: Antonio Ciliberti

text: Ciliberti sai 6. toukokuuta 1993 nimityksen Matera-Irsinan ja 31. tammikuuta 2003 Catanzaro-Squillacen arkkipiispaksi. Hän jäi eläkkeelle 25. maaliskuuta 2011.